Kamal Adli Terkejut Intan Ladyana Kini Bersama Kekasih Baru Di Venice

Kamal Adli memberitahu bahawa dia tidak menyangka sama sekali bahawa bekas kekasih, Intan Ladyana kini sudah pun menemui pengganti dirinya apatah lagi hubungan mereka itu baru sahaja beberapa bulan berakhir atau putus.

Apa yang lebih mengejutkan adalah apabila ada peminatnya itu telah ‘tag’ gambar Intan bersama seorang jejaka lain di Instagram dan ini membuatkan perasaan jejaka itu sedikit terguris.

“Saya masih dalam proses memulihkan perasaan daripada terus merindui Intan tetapi saya benar-benar terkejut apabila seorang peminat telah ‘tag’ gambar Intan bersama teman-teman termasuk seorang lelaki ketika percutian mereka di Venice dan saya tidak menyangka dalam masa terdekat ini dia sudah boleh meneruskan hidupnya dengan orang lain,” katanya yang ditemui semasa majlis pelancaran drama berjudul Antidot yang bertempat di Sri Pentas TV3, petang kelmarin.

Dalam pada itu, jejaka ini juga sedikit terkilan dan berkecil hati apabila rakan baiknya yang juga seorang aktress, Liyana Jasmay dikatakan menjadi punca setelah memperkenalkan seorang jejaka kenalan suaminya itu kepada Intan Ladyana baru-baru ini.

Tidak mahu perkara tersebut terus dalam fikiran, dia mengambil jalan terbuka dan menganggap perkara itu ada hikmah di sebalik kejadian yang berlaku kepada dirinya.

“Secara terus terang saya terkejut kerana Liyana rakan baik saya dan ada bermain dalam fikiran saya mengapa dia sanggup buat begitu ketika saya sedang berusaha memenangi hati Intan. Tetapi saya tidak salahkan Liyana kerana saya tahu dia berniat baik dan sebab itu saya tidak mahu berusaha lagi kerana enggan merosakkan kebahagiaan Intan sekarang,” tambahnya.

Kamal turut mendedahkan bahawa selepas mereka sudah putus cinta, dia kerap kali menghantar mesej kepada bekas kekasihnya itu, Intan Ladyana untuk cuba kembali memujuk dan perbetulkan apa yang silap sebelum ini. Tetapi segala hasil usahanya itu hanya tinggal usaha sahaja kerana hubungan mereka itu tidak nampak tanda-tanda untuk kembali jernih.

Apabila timbul pula isu yang Intan sudah mempunyai kekasih baru Kamal dengan rela hati dalam terpaksa menghentikan pesanan mesej yang dihantar untuk menjaga privasi Intan yang katanya sedang bahagia bersama pasangannya kini.

“Saya cuba perbetulkan keadaan tetapi semakin lama kami semakin jauh, jadi sudah tiba masanya saya perlu lupakan dia. Bukan mudah kerana sepanjang enam tahun kami bercinta saya bahagia bersama dia. Mungkin sudah tertulis dia bukan jodoh saya,” katanya. (rtky/hfz)


Ibu Shaheizy Sam Disaman Kerana Guna Plat Kenderaan MOMMY

Agak kreatif pengolahan plat kenderaan MCM 1774 yang dilakukan ke atas kereta mewah Audi A5 yang dihadiahkan Shaheizy Sam kepada ibunya, pelakon Khaty Fauziah.

Tetapi undang undang tetap undang undang ‘kan? Berita Harian hari ini melaporkan yang pelakon itu telah disaman Jabatan Pengangkutan Jalan (JPJ) ketika memandu kenderaan itu di Lebuhraya DUKE baru baru ini kerana plat kenderaan tidak mengikut spesifikasi.

“Selepas ini mummy agak takut untuk memandu lagi. Mummy sedar dan akur dengan kesalahan ini. Sebagai artis kita juga harus patuh dengan undang-undang yang ditetapkan kerajaan. Tiada hak istimewa kepada golongan seni dan polis hanya menjalankan tugas”

“Mummy akan meminta Sam untuk segera menukar plat nombor pendaftaran ini. Nasihat Mummy kepada golongan seni, siapa pun kita, undang-undang harus dipatuhi,” ujar Khaty mengulas.

Buat anda yang masih menggunakan plat kenderaan penuh ‘kreatif’ nampaknya boleh menukar ke spesifikasi yang telah ditetapkan, siapa tahu bila pula giliran anda terserempak dengan pegawai JPJ, kalau terlambat tiada guna menyesal. Heh. (rtky/m)


Ibu Juga Perlu #StayBeautiful

Terkejut juga la bila geng Rotikaya.com minta saya untuk tuliskan pandangan tentang persoalan tentang ibu ibu di luar sana yang sering membiarkan diri terbiar selepas bekeluarga dan melahirkan anak — kita semua mak mak pernah lalui perkara sama.

Saya dulu sebelum kahwin pun, sehari mesti berjam jam dihabiskan untuk diri sendiri maklumlah mana ada komitmen lain selain belajar selepas tu mula bekerja mencari sumber kewangan sendiri. Tidak terfikir pun nak buang masa lama lama dengan orang lain.

Tapi lepas sahaja berkahwin dan melahirkan anak pertama, rasa untuk cantik cantik itu hilang tiba tiba dan entah ke mana. Masa mesti banyak habis dengan anak, dengan suami lagi. Bertambah tambah apabila saya masih bekerja kerana tak mahu berhenti suka suka.

Ha, video kat atas memang 100 peratus gambarkan apa yang saya dan pastinya setiap seorang dari ibu ibu di luar sana. Kita akan tinggalkan apa sahaja yang sedang kita lakukan untuk anak kita yang memerlukan perhatian, walaupun ketika sedang sedap mandi buih. HAHA!

Tak berapa lama saya pun sedar yang saya perlukan masa untuk diri sendiri. Bukan bermakna itu saya perlu abaikan anak dan keluarga, tetapi ianya lebih kepada pengurusan masa yang lebih baik supaya saya boleh jaga diri sendiri, siapa lagi ‘kan?

Suami saya dan anak sendiri mesti tak nak tengok isteri dan ibu yang selekeh ‘kan? Sebelum ianya terlambat, saya mula berikan lebih perhatian untuk diri sendiri seperti masa sebelum berkahwin dan miliki tanggungjawab penuh berkat ini.

Kenal Vivy Yusof? Ibu ibu muda di luar sana mesti kenal dan ikuti perjalanan dia sebagai seorang wanita bekerjaya, ibu juga isteri dan dalam masa yang sama masih kekal cantik (cemburu tau?). Sekarang ini dia ada reka satu scarf dengan kerjasama P&G untuk golongan ibu ibu.

Menariknya kita boleh kumpul dUCk scarf eksklusif secara PERCUMA. Hanya perlu membeli syampu dan perapi Pantene atau Head & Shoulders bernilai RM40 untuk menerima sehelai dUCk scarf eksklusif secara percuma. Tawaran ini terdapat di semua cawangan Tesco, Watsons, Mydin, Giant, AEON dan AEON BiG di seluruh Malaysia. Senang ‘kan?

Bercakap tentang produk ini, saya memang sangat sangat titik beratkan penjagaan rambut kerana seperti kata kata pujangga rambut itu mahkota para wanita dan oleh itu saya sering guna produk Pantene yang menyihatkan rambut dan menyerlahkan kejelitaan. Lagi senanglah untuk saya kumpul dUCk scarf ini nanti.

Nak tahu lagi tentang kerjasama dUCk scarf dan P&G untuk kempen #StayBeautiful ini, layari web rasmi mereka di Youtube dan jangan lupa untuk sebarkan mesej penting ini — golongan ibu juga perlukan masa untuk berikan perhatian kepada diri sendiri :)


Liyana Jasmay Nafi Jadi Punca Intan Ladyana Putus Cinta

Sekali baca tajuk bunyinya seperti Liyana Jasmay menjadi orang ketiga dalam hubungan Kamal Adli dan Intan Ladyana sebelum ini sehingga pasangan itu berpisah. Apa cerita pula ‘kan? Namun, ada cerita kononnya pasangan itu berpisah gara gara perbuatan Liyana Jasmay.

Khabarnya, ketika Intan Ladyana & Kamal Adli masih berpacaran, Liyana Jasmay telah membawa seorang jejaka untuk dikenalkan dengan pelakon itu dan ianya menjadi titik tolak Intan mula tawar hati dengan Kamal Adli sehingga hubungan terputus.

Bercakap kepada mStar Online, Liyana Jasmay mengaku ada perkenalkan jejaka kepada Intan Ladyana namun ianya berlaku selepas pasangan itu sudah putus cinta dan melihat ianya bukanlah satu masalah kerana gadis itu tidak mempunyai ikatan dengan sesiapa.

“Pemuda tersebut rakan kepada suami saya dan tidak ada salahnya saya perkenalkan dia kepada Intan kerana Intan pun sudah kembali solo. Bagaimanapun tujuan saya itu bukan hendak jodohkan mereka tetapi hanya sekadar mahu mereka berkawan sahaja,” jelas Liyana Jasmay.

Kisa percintaan Intan Ladyana & Kamal Adli yang terputus selepas enam tahun bersama sebelum ini mendapat perhatian ramai dan baru baru ini, aktress itu dikatakan sudah menemui pengganti namun ianya dinafikan sendiri oleh Intan Ladyana. (rtky/m)


Rozana Buat Laporan Polis Dakwa Sijil Pernikahan Palsu

Isteri kepada penyanyi Awie Rozana Misbun semalam telah membuat laporan polis berhubung isu dakwaan sijil nikah beliau dengan Awie sejak sembilan tahun lalu dipercayai palsu. Rozana hadir ke Balai Polis Butterworth bersama peguam syarie, Nor Azmi Mohd Arif.

Mereka berdua sebelum itu telah pergi untuk mendapatkan khidmat nasihat di Jabatan Hal Ehwal Agama Islam Pulau Pinang (JHEAIPP) sebelum diminta membuat laporan polis untuk tindakan.

BACA: Kes Dakwaan Awie Cederakan Isteri Mula Dibicara 13 Januari 2015

Peguam Rozana mendakwa mereka telah menerima surat dari Ketua Penolong Pengarah Bahagian Undan Undang Keluarga Islam JHEAIPP pada 4 Julai lalu mengesahkan surat perakuan nikah pasangan itu tidak pernah didaftarkan.

“Ini berkait dengan kes yang difailkan & dokumen itu telah digunakan di mahkamah. Dokumen itu tidak betul dan diragui. Kami sudah refer dan pihak polis hendak tentukan dokumen yang kita ragui supaya boleh diambil tindakan terhadap orang yang keluarkan dokumen itu,” ujarnya. (rtky/m)


Izzue Islam Kumpul Aset Di Usia Muda & Sudah Miliki Dua Buah Rumah

Kami masih ingat ketika berusia 24 tahun dahulu, kami baru sahaja tamat pengajian dan terkial kial mencari pekerjaan untuk memulakan hidup tapi lain pula dengan pelakon juga penyanyi Izzue Islam yang pada usia sama kini sudah memiliki dua buah rumah. Cemburu!

Bercakap kepada Mangga Online Izzue Islam berkata kedua dua buah rumah itu dibeli pada tahun ini sebagai hadiah untuk dirinya yang bekerja keras sepanjang 2014.

BACA: Izzue Islam Sedih Orang Ramai Tuduh Isterinya Seorang Queen Control

“Ini adalah hadiah untuk diri saya sendiri. Alhamdulillah, sepanjang tahun ini, banyak juga job yang saya terima dan hasil daripada kerja keras saya ini, saya gunakan untuk membeli kedua-dua rumah ini. Saya kenalah mengumpul harta dari sekarang untuk kemudahan keluarga suatu hari nanti”

Izzue Islam dan isterinya, Awin yang kini menetap di Kuala Lumpur masih belum membuat apa apa keputusan untuk berpindah ke rumah baru mereka di Klang apabila siap kelak. Manakala sebuah lagi rumah beliau terletak di Perak kini dalam pembinaan. (rtky/m)


Akim Ahmad Nafikan Lalok Atas Pentas Muzik Muzik 29, Satu Fitnah

Kegagalan lagu Mewangi dendangan Akim Ahmad untuk layak ke pentas Anugerah Juara Lagu ke 29 minggu lalu mendapat perhatian ramai apabila sebelum itu ianya menjadi pilihan ramai untuk mara mudah ke persaingan akhir Januari nanti.

Selain ‘amukan’ peminat di laman sosial yang menyatakan ketidakpuashatian mereka terhadap keputusan juri yang tidak memilih lagu tersebut, ada khabar angin lain mengatakan persembahan buruk Akim Ahmad pada malam separuh akhir menjadi punca.

BACA: Yuna Kini Dalam Dilema Serta Anugerah Juara Lagu Ke 29

Ada sesetengah pihak mendakwa Akim Ahmad tampil di atas pentas dalam keadaan lalok atau di bawah pengaruh dadah ketika membuat persembahan.

“Sudah sudahlah memfitnah saya. Janganlah mudah menghukum disebabkan karakter, gaya atau cara saya buat persembahan malam itu yang disalah ertikan. Tak bolehlah menilai saya hanya berdasarkan satu persembahan saja,” ujar Akim Ahmad kepada Harian Metro.

Penyanyi berusia 23 tahun ini turut berkata yang persembahan kurang memuaskan beliau malam itu disebabkan oleh perasaan gemuruh dan tertekan.

“Saya takkan rasa gemuruh kalau saya lalok dan separa sedar bukan? Tapi malam itu saya sangat gemuruh dan sedar kelemahan itu. Padahal kalau saya menyanyikan lagu itu pada persembahan di pentas lain, okey saja”

“Mungkin pihak yang tersalah anggap itu perlu ikut persembahan saya yang lain dan bandingkan sendiri. Kalau saya jenis yang ‘lalok’ memang susahlah saya hendak buat persembahan di merata tempat dan masa,” tambahnya lagi. (rtky/m)


Dumb and Dumber To: Imbau Nostalgia Dari 20 Tahun Lalu

“Wait a minute. Do you mean you have been faking for 20 years?” tanya Harry Dunne kepada Lloyd Christmas. Ya! Memang melampau cara menyakat kawan baik anda sebegitu gila merepek! Tetapi gurauan itulah tanda kemesraan di antara Harry dan Lloyd yang menjadi titik mula filem ini.

DUMB AND DUMBER TO (2014) ialah filem sekuel yang menyambung kisah persahabatan Harry Dunne (Jeff Daniels) dan Lloyd Christmas (Jim Carrey) selepas 20 tahun iaitu sambungan filem Dumb And Dumber (1994). Filem ini dibuka dengan babak di sebuah hospital pesakit mental dimana Harry cuba memulihkan ingatan Lloyd yang lumpuh dan tidak boleh bercakap.

Kononnya Llyod jatuh sakit begitu kerana kecewa dek cintanya yang tak kesampaian kepada Mary Swanson @ Samsonite dari filem 1994. Namun rupa-rupanya selama 2 dekad, Lloyd hanya berpura-pura sakit kerana hendak bergurau mengenakan Harry yang akan datang setiap minggu melawat dan pasti sanggup menukarkan lampinnya! Anda mampu buat jenaka seperti itu kepada kawan anda?

Harry pula memberitahu Llyod bahawa dia perlukan penderma buah pinggang kerana penyakit yang dihidapinya. Tambah memeranjatkan Harry ialah apabila ibu bapanya baru berterus-terang bahawa dia adalah anak angkat, sedangkan sudah jelas lagi bersuluh bahawa ibu bapanya berbangsa Cina! Di samping itu, Harry menemui sekeping poskad yang bertarikh di tahun 1991 dari seorang wanita hamil yang beriya mahu menemuinya. Maka bermulalah pengembaraan Harry dan Lloyd untuk mencari wanita itu, Fraida Felcher (Kathleen Turner) untuk mencuba nasib seandainya ‘anak kandung’ Harry dan Fraida yang kini sudah berusia 20-an akan sudi mendermakan buah pinggang kepada Harry?

Harry dan Lloyd akhirnya berjaya menemui Fraida yang memberitahu bahawa anaknya bernama Penny (Rachel Melvin) telah diserahkan kepada pasangan orang kaya, Dr. Pinchelow. Dengan bekalan sekeping gambar Penny dan sepucuk surat yang pernah dikirim oleh Fraida kepada Penny tetapi dikembalikan semula, maka Harry dan Lloyd cuba menjejaki Penny dengan memandu sebuah kereta mayat milik Fraida.

Filem arahan dan skrip sekali lagi oleh adik-beradik Bobby Farrelly dan Peter Farrelly ini mengulang struktur penceritaan yang sama. Ia dikembangkan sebagai ‘road movie’ yang dipenuhi dengan berbagai halangan dan dugaan. Seperti filem 1994, Dumb and Dumber To disumbatkan sub plot mengenai konflik kekeluargaan orang lain. Kali ini ia melibatkan konspirasi dalaman keluarga Dr. Pinchelow (Steve Tom) dimana isterinya Adele Pinchelow (Laurie Holden) sedang bersekongkol dengan kekasihnya si tukang kebun Travis (Rob Riggle) untuk membolot harta Dr. Pinchelow. Apakah kesudahannya? Anda tontonlah sendiri.

Seringkali saya ketawa terbahak-bahak di sepanjang penontonan filem ini. Nampaknya selepas 20 tahun, watak dan perwatakan Harry dan Lloyd masih serupa. Filem ini tidak menambah kematangan mereka berdua, tetapi mengekalkan sifat keanak-anakan Harry dan Lloyd yang sentiasa kelakar dan naif. Mereka hanya mengulang apa sahaja perlakuan yang mereka rasakan betul dan tindakan yang paling bijak pada pandangan mereka untuk setiap situasi, seperti dalam filem terdahulu. Ringkasnya, Harry dan Lloyd tidak tahu pun bahawa mereka berdua adalah kurang pandai, asalkan mereka gembira.

Kedua-dua pelakon hebat Jeff Daniels dan Jim Carrey walaupun agak ketara kelihatan tua, namun masih kelihatan cergas dan menjiwai sepenuhnya kedua-dua watak Harry dan Lloyd. Mungkin perwatakan komedi sebegitu kelihatan mudah hanya perlu membuat lakonan dan aksi yang merepek tetapi kerana keserasian kedua-dua aktor maka setiap jenakanya menjadi. Penampilan tambahan Kathleen Turner sebagai watak Fraida bekas pelacur yang kini mengendalikan perniagaan urusan pengkebumian juga amat menarik hati. Kathleen yang berwatak serius menambah rencah babak-babak yang memerlukan kesabaran semasa berdepan dengan Harry dan Lloyd yang sentiasa di luar jangkaan perwatakan komedi mereka.

Seperti filem terdahulu, kali ini watak penjahat yang menumpang kereta bersama Harry dan Lloyd ialah watak Travis yang akan cuba membuli kedua-duanya tetapi berakhir sebaliknya akan terkena semula oleh Harry dan Lloyd. Dumb and Dumber To juga menampilkan semula watak cameo budak lelaki buta berkerusi roda di Apartment 4C yang sering disakat oleh Harry dan Lloyd iaitu Billy (Brady Bluhm) yang kini sudah remaja. Di samping itu, sebuah van berbulu yang sinonim dalam filem 1994 iaitu ‘the Mutt Cutts’ dipandu semula oleh Harry dan Lloyd walaupun dalam babak yang pendek.

Dumb and Dumber To tidaklah mempunyai isi cerita yang lebih matang berbanding yang pertama dahulu kerana ia hanyalah dibikin untuk peminat tegar Harry dan Lloyd yang mahu melihat mereka beraksi semula di layar lebar. Walaupun sudah pernah dibikin versi animasi siri tv Dumb and Dumber: The Animated Series (1995-1996) serta pernah juga dibikin versi filem prekuel dengan para pelakon muda yang lain iaitu Dumb and Dumberer: When Harry Met Lloyd (2003), namun filem kali ini lebih menghiburkan kerana mengekalkan pelakon asal Jim dan Jeff.

Kadangkala Hollywood seakan kelihatan ketandusan idea untuk membikin filem baru kerana menyambung semula siri tv atau filem 80-an dan 90-an dalam bentuk ‘reboot’ atau sekuel filem. Ada yang berjaya dan ada pula yang gagal menyaingi yang asal. Tetapi untuk filem Dumb and Dumber To ini pula saya merasakan bahawa ia benar-benar berjaya mengimbas nostalgia kepada penonton yang sudah 20 tahun membesar bersamanya serta mampu menarik penonton generasi baru untuk membeli dvd filemnya yang lalu.

Dumb and Dumber To (2014) ini memang kelakar gila! Saya berikan 4 BIJI ROTIKAYA.


Zain Saidin Akui Selesa Tayang Badan

Buat anda yang mengikuti perkembangan Zain Saidin di akaun sosial Instagram beliau, pasti ada ternampak kemaskini beliau sejak akhir akhir ini yang sering menunjukkan badan sasa lebih lebih ketika berada di gimnasium melakukan senaman.

Ada yang cemburu dengan badan sasa suami kepada Rozita Che Wan dan tidak kurang juga yang menyelar tindakan beliau yang dikatakan tidak sensitif dengan aurat sebagai seorang Muslim dan lebih lebih lagi kini bergelar bapa.

BACA: Aaisyah Dhia Rana, Nama Anak Perempuan Zain Saidin & Rozita Che Wan

Bercakap kepada Berita Harian, Zain Saidin berkata beliau mendapat motivasi untuk mengecapi badan yang tegap dan sasa kerana isterinya sebelum ini pernah bising serta menegur dirinya yang semakin berisi. Mahu puaskan kehendak isteri rupanya.

“Saya nak menunjuk pun sebagai bukti dengan usaha keras dan jitu kita boleh mendapat badan yang diingini. Selama ini pun isteri selalu cakap saya gemuk dan sekarang saya buktikan. Hajat nak jadi daddy fit kepada anak kami Aaisyah Dhia Rana juga kian dipenuhi”

“Setakat ini hendak cakap saya puas hati dengan hasil mendapatkan badan sasa baru 80 peratus. Saya perlu kejar lagi 20 peratus untuk melengkapkan sasaran,” ujarnya kepada Berita Harian.

Zain Saidin turut menambah yang beliau akan fokus untuk mengadakan kelas kecergasan seperti dilakukan rakan selebriti lain sebagai jaminan masa hadapan. (rtky/m)


Tegur Pendakwah Ekspress, Abby Abadi Kesal Kenyataan Ustazah Dr Mashitah

Ketika berlangsungnya Perhimpunan Agung UMNO baru baru ini ucapan oleh Ketua Wanita UMNO Baling, Dr Mashitah Ibrahim berkaitan fenomena artis yang menjadi pendakwah agama mendapat perhatian dan ramai beranggapan kenyataan beliau seperti tidak sensitif.

Dr Mashitah menegur golongan pendakwah yang menyampaikan dakwah mereka tidak mengikut normal dengan menyanyi dan membuat lawak selain melabelkan artis yang berhijrah sebagai ustaz dan ustazah ekspress — satu kenyataan yang pukul habis.

Salah seorang yang terkesan dengan kenyataan ini pastinya Abby Abadi yang berhijrah beberapa tahun dahulu sebelum menyertai gerakan PAS dan berdakwah di atas platform mereka. Bekas artis itu kesal dengan kenyataan yang dikeluarkan Dr Mashitah.

“Kesal bila beliau lebih risaukan wujudnya mereka yang berhijrah mengikut ajaran Islam sedangkan hiburan di televisyen yang semakin melalaikan beliau tidak ambil peduli. Jika berpendidikan agama beliau sepatutnya berbangga dengan penghijrahan golongan artis yang semakin ramai”

“Saya selalu mengikuti majlis ilmu yang disampaikan sama ada dalam bentuk hiburan, lawak atau sebagainya, bagi saya itu bukan satu kesalahan. Malah saya melihat lebih ramai mereka yang hadir mengikuti majlis ilmu kerana bagi mereka penyampaian tersebut memberi kesan kepada pemahaman tentang apa yang mereka ingin ketahui”

“Kalau kita tak mampu untuk mengajak orang lain kepada Islam kerana menjaga jawatan, kita tidak perlu hentikan usaha orang lain,” ujar Abby Abadi menerusi Harakah Daily. (rtky/m)


Johan & Isteri Selamat Sambut Kelahiran Anak Perempuan Pertama

Minggu lalu dengar juga ura ura mengatakan yang isteri kepada pelawak terkenal Johan sudah pun selamat melahirkan anak perempuan pertama pasangan ini namun tidak dapat disahkan kerana kedua duanya tidak dapat dihubungi untuk berikan komen.

Menerusi akaun Instagram pasangan ini, Johan dan Ozlynn mengumumkan mereka sudah selamat menyambut kelahiran seorang bayi perempuan pada 25 November yang lalu dan lahir dengan berat 4.11kg. Johan bagaimanapun turut menyampaikan berita sedih.

“Isteri saya telah pun selamat melahirkan puteri sulung dan merupakan anak ke 4 kami pada 25hb Nov dengan berat 4.11kg. Seperti biasa saya tak pernah kongsikan wajah penuh anak anak saya & rezeki masing masing kalau dapat berjumpa depan depan”

“Maaf jika ada yang tidak terbalas Whatsapp atau text dgn kata kata tahniah. Saya perlu beri isteri saya ruang untuk berehat memandangkan ketika menyambut berita gembira kelahiran kami juga diuji dengan berita yang sedih”

“Nenda kesayangan kami telah kembali ke rahmatullah dan selamat dikebumikan semalam. Harap semua memahami situasi kami sekeluarga terima kasih atas doa dari kalian,” tulis Johan.

Tahniah atas kelahiran baru ini dan takziah dari kami atas pemergian nenek tersayang. (rtky/m)


Yuna Kini Dalam Dilema Sertai AJL29

Penyanyi Malaysia yang semakin mencipta nama di AMerika Syarikat, Yuna melahirkan rasa dilema untuk menyertai Anugerah Juara Lagu ke-29 kerana bimbang tidak dapat membuat persembahan pada hari pertandingan tersebut.

Yuna menjelaskan yang dia mempunyai banyak komitmen pada Januari depan & akan cuba untuk meminta kelonggaran pihak pengurusan untuk melepaskannya menyertai AJL 29.

“Insha Allah saya akan cuba untuk menyertainya walaupun mempunyai komitmen lain yang telah diaturkan pihak pengurusan di sana sepanjang2015 ini. Sungguh saya dalam dilema kena fikir banyak perkara dan saya akan cuba balik juga,” katanya selepas selesai sahaja konsert separuh akhir Muzik Muzik 29, Jumaat yang lalu.

Yuna turut menjelaskan dia masih belum lagi memikirkan bakal penggantinya untuk menyanyikan lagu Lelaki yang telah tersenarai ke peringkat akhir AJL29 dan masih berharap untuk pulang membuat persembahan. Dia juga bakal mengerjakan umrah pada 14 Disember ini.

“Tiada pengganti dan saya tak terfikir lagi ke arah itu. Saya berharap dapat balik dan membuat persembahan bersama dengan kawan-kawan finalis yang lain. Sebelum balik ke USA saya akan mengerjakan umrah pada 14 Disember iaitu selama 2 minggu saya akan berada di tanah suci”

Sebanyak 12 lagu yang layak berentap ke pentas Anugerah Juara Lagu 29 telah diumumkan. Lagu lagu tersebut adalah Di Pintu Syurga (Dayang Nurfaizah), Romancinta (Mojo), Gadis Jolobu (Waris & Dato‘ Hattan), Lelaki (Yuna), Masih Aku Cinta (Shila Amzah), Percayalah (Indah Ruhaila), Sesal Separuh Nyawa (Alyah), Rentak Laguku (Bunkface & Amy Search), Matahari (Hafiz Suip), Gilalah (Stacy), Apa Khabar (Sona One & Joe Flizzow) dan Malaikat (Hazama). (rtky/hfz)


Ahmad Idham: Bukan Tahap Saya Layan Benda Remeh Temeh Macam Itu

Minggu lalu kecoh di kalangan peminat dunia perfileman apabila kem pembikin filem terbahagi dua kepada mereka yang menyokong tayangan filem Lelaki Harapan Dunia dan mereka yang menganggap ianya satu cubaan untuk perlekehkan bangsa Melayu.

Ahmad Idham dikatakan sebagai salah seorang yang vokal terhadap perkara ini walau pun beliau tidak menyebut secara terang terangan melalui kemaskini di Twitter.

Bercakap kepada Harian Metro baru baru ini, Ahmad Idham cemuhan terhadapnya adalah perkara yang tidak perlu dilayan penggiat filem berpengalaman sepertinya selain menafikan kemaskini di Twitter beliau ditujukan buat filem Lelaki Harapan Dunia.

“Saya tak sebut pun mengenai filem itu? Siapa kata saya kritik filem itu? Orang yang hentam saya yang beranggapan kononnya saya kutuk filem itu. Bukan tahap saya layan benda remeh macam itu. Mereka tak tahu hujung pangkal pun sama ada kritikan saya itu merujuk pada filem apa”

“Tindakan mereka mencemuh saya tanpa asas menunjukkan tahap kebijaksanaan mereka sama ada bijak atau tidak bijak. Jadi tak payahlah nak tunjuk handal dengan menghentam saya memberikan pandangan mengenai filem,” ujar Ahmad Idham. (rtky/m)


Beto Kusyairy Akui Tetap Bahagia, Tiada Anak Bukan Satu Isu Utama

Sebenarnya setiap kali kami paparkan kisah yang pelakon ini sudah lama berumahtangga, masih ada segelintir peminat yang tidak mengetahuinya dan menganggap Beto Kusyairy masih bujang lebih lebih dengan gaya bersahaja dan tidak terlalu menunjuk isteri.

Untuk mereka yang sudah tahu, pastinya persoalan bilakah pasangan Beto Kusyairy dan isterinya Tisha Shahar bakal menimang cahayamata menjadi bualan, maklumlah mereka sudah berkahwin sejak 1 Februari 2008 lagi.

“Ia bukan isu utama, yang paling penting kami tetap bahagia sehingga sekarang. Usaha tetap ada, tetapi ini semua kuasa Tuhan, jika ada rezeki adalah. Jika tidak, kami reda dengan ketentuan-Nya”

“Apa yang penting kami kini tetap gembira, perasaan sayang itu tidak pernah kurang sebaik sahaja mengenali isteri saya sejak zaman universiti sekitar tahun 1998. Jadi, saya harap kesemua pihak dapat turut serta doa-doakan sekali,” ujar Beto Kusyairy kepada Kosmo! hari ini.

Beto yang bakal muncul dengan filem Gila Baby pada 4 Disember ini mengakui beliau tidak begitu terbuka untuk berkongsi kisah peribadinya bersama khalayak.

“Jika semua mahu dikongsi, apa lagi yang tinggal untuk disimpan?” ujarnya. (rtky/m)


Amar Baharin Akui Takut Terjatuh Cinta Dengan Izreen Azminda

Kisah yang mengatakan kononnya mereka berdua ini terlalu rapat sehingga ke peringkat bercinta bukan perkara baru untuk anda yang mengikuti perkembangan dunia hiburan dan tidak kurang ada yang mendoakan mereka bertemu jodoh.

Menjawab persoalan ini kesekian kalinya, Amar Baharin berkata beliau selesa berkawan dengan Izreen Azminda dan mereka sering juga berkongsi masalah serta bertukar pandangan sama ada mengenai kerja termasuk peribadi.

“Saya ada juga kawan rapat lain tetapi dia adalah kawan perempuan yang paling rapat dengan saya. Dia baik dan comel serta banyak menolong saya dalam industri ini,” ujarnya.

BACA: Izreen Azminda Lega Terima Hak Jagaan Anak, Tegas Dengan Bekas Suami

Amar Baharin turut berkata yang beliau takut untuk jatuh cinta dengan rakannya itu selain sentiasa mendoakan kebahagiaan Izreen Azminda andai wanita itu mempunyai pilihan hati sendiri.

“Saya selalu doakan kebahagiaan dan yang terbaik untuk dia. Saya tiada masalah kalau dia jumpa orang lain lagipun kami hanya kawan. Sebenarnya, saya lagi takut jika jatuh cinta dengan kawan baik sebab apabila berkawan, kita tidak perlu terlalu control”

“Jika persahabatan bertukar rasa cinta, akan timbul rasa janggal. Jadi, rasanya baiklah jadi kawan baik sampai bila-bila,” katanya sambil tidak menolak jika ada jodoh antara mereka. (rtky/fr)


Peminat Bayar Keith Foo RM400 Untuk Basuhkan Kereta

Berapa duit yang sanggup anda keluarkan untuk seorang selebriti popular bekerja basuhkan kereta anda? Seorang peminat wanita baru baru ini berbesar hati untuk ‘mengupah’ Keith Foo sebanyak RM400 kerana mahukan pelakon itu membasuh keretanya.

Namun, ini bukan perangai pelik atau fetish semata mata kerana ianya dilakukan untuk satu projek amal program 1MKL Saturday Charity Car Wash anjuran Menara Kuala Lumpur dan majalah hiburan popular URTV yang diadakan pada Sabtu lalu.

Keith Foo turut meluahkan rasa terkejut apabila ada peminat sanggup keluarkan duit sebanyak itu untuk menjayakan program amal ini.

“Saya tidak menyangka yangada peminat yang sanggup membayar RM400 untuk saya mencuci keretanya. Saya mahu ucapkan terima kasih kepada pembida iaitu Puyan Sania Saidi kerana sudi membuat amal bersama saya dan artis-artis lain,” ujarnya kepada Utusan Malaysia.

Hasil keseluruhan bidaan serta cucian kereta pada program amal itu telah menjadikan sumbangan berjumlah RM2,390 dan akan diserahkan kepada Persatuan Sindrom Down Malaysia. (rtky/m)


Ahmad Idham Perlekehkan Filem Lelaki Harapan Dunia Pula?

Kami terbaca juga tulisan Ahmad Idham ini melalui Twitter namun tidak pasti akan filem manakah yang dirujuk beliau sebagai memperlekehkan kaum Melayu sehinggalah terbaca entri terbaru anak kepada pelakon Wan Hanafi Su, Budi Citawan di Instagram beliau.

Rupa rupanya, Ahmad Idham merujuk kepada filem terbaru lakonan Wan Hanafi Su berjudul Lelaki Harapan Dunia yang diarahkan Liew Seng Tat dan bakal ke pawagam seluruh negara tidak lama lagi. Ia turut dibintangi oleh Sofi Jikan, Harun Salim Bachik, Azhan Rani & Jalil Hamid.

Anak gadis Wan Hanafi Su itu membalas kenyataan Ahmad Idham dengan sarkastik mengatakan filem ini memang wujud konspirasi tersendiri.

“Konspirasinya adalah untuk memperlekehkan pemikiran manusia (bukan bangsa ya) seperti abang (merujuk kepada Ahmad Idham) yang suka memperlekehkan pintu rezeki & kreativiti orang lain yang selama ini dipandang lekeh oleh masyarakat,” tulisnya.

Kenyataan beliau turut mendapat reaksi pelakon Zahiril Adzim yang berkata filem memperlekehkan kaum Melayu adalah filem filem lawak bangang, slapstik, badigol hantu hantu atas jalanraya dan nombor ekor — sekali lagi merujuk kepada filem arahan Ahmad Idham.

Pengarah filem Lelaki Harapan Dunia ini sendiri sudah pun menjawab persoalan media sebelum ini berkaitan dakwaan filemnya itu memperlekehkan Melayu dengan berkata isu tu tidak sepatutnya timbul kerana kritikan yang diselitkan bersifat subjektif. (rtky/m)


Mia Sara Hipokrit Dengan Puteri Balqis?

Usia masih muda pun sudah terpalit dengan gossip, itulah risiko yang terpaksa ditanggung sesiapa pun yang terlibat dalam dunia hiburan. Terbaru, pelakon kanak kanak Mia Sara dikhabarkan bersikap hipokrit dengan teman seperjuangan, Puteri Balqis.

Menerusi satu laporan akhbar baru baru ini, Mia Sara didakwa tidak ada menegur atau bercakap langsung dengan Puteri Balqis ketika mereka bekerjasama dalam satu projek lakonan namun baru baru ini membuat kenyataan kononnya mengagumi kejayaan Balqis yang berjaya menang Pelakon Wanita Terbaik di majlis Anugerah Skrin 2014 (ASK 2014).

Bercakap kepada mStar Online, bapa kepada Mia Sara, Muhammad Ridhuan berasa pelik dengan sikap segelintir mereka yang sanggup bercakap buruk dan menyebarkan gosip mengenai Mia yang baru berusia sembilan tahun.

“Sebenarnya saya tidak mempunyai masalah atau terkilan dengan gosip yang timbul kerana ianya semestinya tidak benar. Rasa kelakar pula, dengan budak kecil yang masih tidak faham apa-apa pun orang nak jadikan bahan gosip. Tidak mengapa, orang bercakap, kita yang dapat pahala. Saya akan tuntut di akhirat nanti,” ujarnya tentang isu ini.

Ridhuan turut mengakui yang anaknya itu memang tidak terlalu banyak bercakap ketika menjalani penggambaran kerana risau tingkah lakunya akan mengundang rasa kurang senang terhadap pihak lain selain mahu memudahkan proses pengambaran. (rtky/m)


Shaheizy Sam: Hati Saya Berdebar Bila Bersama Fazura

Hero filem Manisnya Cinta Di Cappadocia, Shaheizy Sam berkata yang dia begitu berdebar apabila setiap kali memandang Fazura bagi melakonkan wataknya sebagai Nazmi dalam filem ini.

“Saya nak pandang mata dia pun susah. Secara jujurnya bila babak di mana saya perlu melamar Fazura menjadi kekasih itulah perkara yang paling mendebarkan dan begitu juga dialog yang saya mahu perkatakan padanya,” katanya bersahaja kepada media.

Menurut Sam, babak itu adalah perkara yang paling mencabar baginya dalam filem tersebut yang berlatarbelakangkan negara Turki. Menurutnya juga, pengarah filem ini, Bernard Chauly banyak memberikannnya tunjuk ajar dan membantunya dalam setiap babak yang dilakonkannya.

Bagi peminat-peminat yang sebelum ini pernah menonton filem berjudul Istanbul Aku Datang apa kata kalau anda semua menonton pula filem terbaru arahan Bernard Chauly iaitu Manisnya Cinta Di Cappadocia yang akan ditayangkan di seluruh pawagam pada 11 Disember. (rtky/hfz)


Fizo Omar: Terpaksa Ubah Syarat Sebab Ada Yang Main Kotor

Kecoh di kalangan peserta peraduan yang dianjurkan jenama tudung Fareeda baru baru ini apabila mereka didakwa sesuka hati menukar syarat pertandingan di saat saat akhir serta berlaku tidak adil kepada peserta yang bersusah payah berusaha untuk turut serta.

Bercakap kepada mStar Online Fizo Omar menjelaskan yang mereka kini terpaksa menukar syarat pertandingan Berposing Ala Mawar Fizo itu selepas ada segelintir peserta yang menggunakan taktik kotor untuk meraih undi (likes) melalui Facebook.

BACA: Kenaikan Harga Minyak, Fizo Omar Nasihat Rakyat Kerja Lebih Kuat

“Pada asalnya kami memang buat peraduan ini secara santai sahaja dan tidak menjangkakan akan menerima beribu-ribu penyertaan sehingga membuatkan kami terpaksa menambah syarat tertentu supaya pemenang yang dipilih adalah benar-benar layak”

“Kami dapat tahu ada yang menggunakan cara kotor dan tidak sihat apabila mereka menetapkan akaun Facebook mereka secara auto like membuatkan gambar tersebut mendapat like secara automatik. Ia tidak adil kepada peserta lain yang menyertainya,” jelasnya.

Syarat baru yang menimbulkan rasa tidak puas hati ramai adalah peserta akhir yang terpilih wajib mengkaji latar belakang jenama Fareeda, Mawar dan juga Fizo Omar dan akan disoal pada pentas akhir yang akan berlangsung di Bangi 30 November nanti.

“Saya perlu berlaku adil kerana ada peserta yang benar-benar berusaha untuk beri posing terbaik. Ada yang meminta kebenaran pengawal keselamatan untuk bergambar depan rumah saya”

Selain dari perubahan syarat di saat akhir, kami rasa para peserta sebenarnya lebih terkilan dengan jawapan yang diberikan oleh pengurus akaun Facebook Fareeda yang seakan biadap dan tidak menghormati pelanggan. Bukan pertama kali rasanya ‘kan? (rtky/m)


Shila Amzah Dipilih Sebagai Ikon Wanita Puteri UMNO Tahun Ini

Kejayaan Shila Amzah menempa nama di peringkat antarabangsa mahu pun di Malaysia sendiri memang tidak boleh disangkal dan kerana kecemerlangan itulah beliau telah terpilih untuk bergelar Ikon Wanita Puteri UMNO untuk tahun ini.

Pemilik nama sebenar Nurshahila Mohd Hamzah terpilih untuk gelaran itu selepas pencapaian baik beliau dalam dunia hiburan selama ini dan melalui video khas yang dirakamkan, Shila Amzah mengucapkan terima kasih kepada sayap pergerakan UMNO itu.

“Untuk semua wanita muda yang sedang mendengar ucapan saya, saya berharap anda mendapat kekuatan untuk berkhidmat kepada parti dan membawa belia ke tahap yang lebih tinggi,” ujar beliau yang disambut sorakan delegasi yang hadir.

The Star turut melaporkan yang ahli Puteri UMNO yang kebanyakkan mereka juga merupakan para peminat Shila Amzah turut bersorak gembira apabila ayah Shila Amzah, ND Lala tampil di atas pentas menerima anugerah itu dari Ketua Puteri UMNO, Datuk Mas Ermieyati Samsudin.

Tahniah buat Shila Amzah, semoga gelaran ini menjadi pemangkin semangat. (rtky/m)


Nur Fazura Menangis Akibat Putus Cinta

Kisah cinta dan nama pelakon popular Nur Fazura sebenarnya agak sensitif untuk dibincangkan lebih lebih lagi perkembangan terkini, ya anda faham sendiri. Muncul dengan filem terbaru berjudul Manisnya Cinta Di Cappadocia tidak lama lagi, Fazura ada ‘kisah cinta’ mahu disampaikan.

Fazura mengakui beliau mengalirkan air mata ketika menonton lakonannya dalam Manisnya Cinta di Cappadocia terutama membabitkan babak putus cinta lebih lebih lagi karakter yang dibawanya dalam filem itu mempunyai persamaan dengan dirinya.

“Kematangan Ifti (nama watak) sama seperti mana diri saya sekarang seorang yang lebih matang, tenang dan mempunyai keutamaan. Mungkin satu kebetulan dan ianya berlaku pada masa yang sangat sesuai,” ujarnya kepada Malaysian Digest.

“Dalam babak putus cinta, sewaktu intepretasikan babak itu saya kaitkan dengan pengalaman diri sendiri sebelum ini. Sejujurnya saya menangis bila tonton babak tersebut tadi”

Manisnya Cinta di Cappadocia merupakan filem adaptasi novel karya Anis Ayuni yang diarahkan oleh Bernard Chauly & bakal ditayangkan di pawagam mulai 11 Disember nanti. (rtky/m)


Fynn Jamal Pejuang Hak Anak Anak Tidak Berdosa, Sanggup Ketepi Seni

Rasanya ini pertama kali kami menulis tentang personaliti popular Fynn Jamal dan tidak dinafikan beliau kini sangat mendapat tempat di hati ramai kerana perwatakan ibu penyayang yang ditunjukkan melalui akaun Instagram beliau saban hari.

Fynn Jamal atau nama sebenarnya Nur Affina Yanti Jamalludin mengakui yang beliau menulis lirik & mencipta melodi lagu Arjuna Beta khas ditujukan buat anak tunggalnya, Bakti Arjuna Fitri atau Juna yang kini menjangkau usia dua tahun.

Lagu tersebut nyata mendapat tempat di hati para peminat muzik tanah air sehingga ianya layak bertanding di peringkat separuh akhir Muzik Muzik ke 29 dan mempunyai peluang tersendiri untuk layak ke Anugerah Juara Lagu tidak lama lagi.

Fynn Jamal berkata populariti yang beliau kecapi kini akan diambil sebagai kesempatan untuk jadi aktivis masyarakat lebih lebih lagi memperjuangkan hak bagi anak-anak jalanan yang terbiar ataupun bayi tidak sah taraf.

“Saya meletakkan diri saya sebagai seorang ibu di tempat paling atas, kemudian sebagai pendidik dan selepas itu barulah peranan lain. Sebab itulah apabila saya dengar ada kes pembuangan bayi, hati saya cepat tersentuh dan sanggup ketepikan aktiviti seni sama ada sebagai pemuisi atau penyanyi untuk cuba selesaikan masalah yang dihadapi anak yang tidak berdosa itu”

Beliau juga berikrar mahu memberikan sepenuh perhatian terhadap anaknya, Juna seorang kanak kanak autistik atau austismeyang masih belum mampu berkomunikasi dengan baik.

“Bagaimanapun, Juna ada caranya yang tersendiri. Jika dia lapar atau mahukan susu, Juna akan tarik tangan saya atau ayahnya ke arah beg susu atau sebarang makanan yang dikehendakinya. Begitulah caranya berkomunikasi dan saya serta suami sedaya upaya cuba memahami setiap kali dia menyampaikan sesuatu”

“Menariknya keletah Juna itu kadang-kala menghiburkan saya dan suami. Seperti bermain tekateki kerana cuba meneka kehendak Juna yang lucu dan comel. Dia sangatlah istimewa buat kami dan sedikit pun tidak menyesal mengambilnya sebagai anak angkat,” tambahnya. (rtky/m)


Memey Suhaiza Sudah Pilih Nama Untuk Anak Kedua -- Maya Delaila

Walaupun usia kandungan kini baru masuk bulan keempat, Memey Suhaiza nampaknya sudah ada nama untuk anak kedua beliau hasil perkahwinan dengan Norman Hakim. Menariknya, ilham nama anak kedua beliau ini datang dari perniagaan beliau.

Bercakap kepada Berita Harian Memey Suhaiza bercadang untuk memberikan nama Maya Delaila iaitu nama perniagaan pakaiannya kepada anak perempuan yang bakal dilahirkan kelak.

Pelakon ini turut menambah yang beliau tidak mengalami sebarang alahan atau perangai pelik untuk kandungan kedua ini tetapi anak sulungnya, Mohamed Darwisz Hakim mula menunjukkan pelbagai ragam dan karenah sendiri.

“Awish terlebih manja. Memang lain macam jadinya. Awish nak perhatian lebih daripada saya. Mungkin juga sudah mula terbit perasaan cemburu. Gelagatnya memang mencuit hati saya, suami. Lebih melucukan, dia nak dekat sangat dengan perut saya,” ujarnya.

Dalam perkembangan sama, beliau yang tidak berniat untuk meninggalkan dunia lakonan dalam masa terdekat berkata ilham memulakan perniagaan ini tercetus selepas sukar mendapatkan baju yang menepati citarasanya selepas tampil bertudung. (rtky/m)


Eina Azman: Terima Kasih Pada Semua Yang Mengata Hina Kami

Semalam kecoh di internet apabila ada sekeping gambar yang mendakwa pelakon Eina Azman & suami telah meletakkan kenderaan di tempat isi minyak dan kemudiannya masuk untuk menikmati makanan di restoran Subway yang terletak dalam stesen minyak itu.

Ramai mengeluarkan kata kata kurang enak selepas percaya dengan apa yang disampaikan dalam gambar viral tersebut dan hari ini, Eina Azman sendiri tampil memberikan penjelasan atas apa sebenarnya yang berlaku ketika itu.

“Itu adalah perkara biasa jika sedang dalam perjalanan jauh, kita akan berhenti di mana-mana stesen minyak untuk mengisi minyak kenderaan dan membeli barang makanan. Apa yang salahnya di situ? Jika benar ada yang mengatakan saya letak kereta di situ dan dengan tanpa rasa bersalah pergi ke Subway untuk makan, mengapa tidak ambil gambar saya sedang makan?”

“Mengapa hanya ambil gambar kereta sahaja. Itu tidak adil kerana ia menimbulkan fitnah kepada saya. Jika benar mahu buktikan saya benar-benar bersalah dalam hal ini, mengapa tidak ambil gambar saya sedang makan? “Kalau betul mahu reka cerita, jangan melampau sampai tahap begini. Saya letak kenderaan betul-betul dalam kotak kuning”

“Bukan saya letak di tengah jalan hingga mengganggu laluan pengguna lain untuk mengisi minyak di situ. Lagi pula jika dilihat dalam gambar tersebut, kawasan stesen pam minyak itu sangat besar dan banyak lagi lorong lain untuk mengisi minyak. Lainlah jika di belakang kereta saya berderet lagi kereta lain beratur. Jika saya melakukan perbuatan pentingkan diri sendiri seperti itu, ya saya tidak akan melenting kalau ada pihak cakap saya buat hal”

“Perkara ini benar-benar buat saya tertekan. Mengapa perkara remeh sebegitu pun ada juga pihak yang tidak bertanggungjawab mahu jadikan isu? Namun, apa yang paling mengecewakan saya, ramai orang di luar sana percaya dengan cerita tersebut. Baru sahaja baca cerita itu, terus percaya tanpa mahu fikir dengan logik akal fikiran”

“Kalau betul ada pihak yang tidak berpuas hati, boleh pergi periksa rakaman kamera televisyen tertutup (CCTV) di pam minyak tersebut. Lihat sendiri apa yang berlaku sebenarnya pada malam itu,” katanya panjang lebar melalui Kosmo! hari ini.

“Terima kasihlah pada semua yang mengata dan menghina saya dan suami. Semoga Allah SWT merahmati kamu semua,” tambahnya melalui akaun Instagram beliau. (rtky/m)


Diana Amir Masih Ligat Bekerja & Bakal Timang Anak Perempuan

Ogos lalu, para peminat menerima berita gembira yang Diana Amir sudah hamil tiga bulan & beliau mendirikan rumahtangga dengan Mohd Habib pada Oktober 2013 yang lalu. Pasti ramai mahu tahu perkembangan terbaru pelakon dan pengacara ini.

Bercakap kepada Harian Metro Diana Amir mengakui yang dirinya perlu aktif bekerja & tidak boleh duduk diam walaupun kini sedang sarat mengandung enam bulan.

“Saya kena selalu bergerak. Kalau berehat dan tidak membuat sebarang kerja kepala boleh pening dan nak muntah diibuatnya. Pernah sekali, saya bercuti dan ketika itu hanya mahu berehat saja di rumah. Sayangnya, kepala jadi pening dan tekak pula rasa mual macam hendak muntah”

“Sudahnya, saya sibukkan diri dengan kerja dan alhamdulillah tak ada pula nak pening atau mual pun. Mungkin, bayi saya ini sukakan ibunya aktif,” ujar Diana Amir.

Dalam temubual sama, Diana Amir mendedahkan yang beliau dan suami bakal menyambut anak perempuan yang juga merupakan anak sulung mereka sekitar Februari 2015.

“Sama ada bayi perempuan atau lelaki, saya dan suami menerima dengan hati terbuka apa saja jantina zuriat dianugerahkan Tuhan. Pada kami, apa yang penting Tuhan sudah memakbulkan doa untuk menganugerahkan zuriat pengikat kasih dibina”

“Itu sudah membuatkan kami sangat bersyukur. Bahkan, saya juga berharap dipermudahkan Tuhan dalam proses kelahiran nanti. Semoga semuanya berjalan lancar,” tambahnya. (rtky/m)


Amelina Tidak Mahu Dangdut Dilabel Sebagai Kampung

Sudah 15 tahun industri hiburan tidak dengar khabar penyanyi dangdut Amelina yang suatu ketika dahulu pernah popular dengan lagu seperti Asyik, Rindu dan Memori Daun Pisang.

Bertemunya di sidang media yang diadakan kelmarin, Amelina yang kini telah berusia 40 tahun memberitahu bahawa dia tidak mahu muzik dangdut ini dilabelkan sebagai muzik kampung & agak sedih kerana selepas sahaja dia menghilangkan diri, dangdut terus dipinggirkan.

“Sudah tentu saya sedih melihat dangdut sudah tidak dapat perhatian seperti dahulu & terpinggir. Saya juga ada terfikir bagaimana kalau saya tidak menghilang dahulu, adakah ia masih bertahan hingga kini. Apa pun saya akan cuba kembalikan genre ini dengan cara baru nampak mahal dan tidak terus dilabel sebagai muzik kampung,” katanya bersemangat.

Amelina turut memberitahu bahawa dia kini dalam proses mencari masa yang sesuai untuk proses rakaman bersama komposer, Ajai dalam merangka single nya yang terbaru.

“Kami masih dalam perbincangan tentang lagu dan proses untuk masuk studio untuk rakaman. Saya memang agak gementar sebab sudah lama tak masuk studio merakam lagu. Saya yakin Ajai dapat memberikan yang terbaik sesuai dengan peredaran lagu masa kini,” tambahnya lagi.

Sementara itu, Amelina turut menjelaskan bahawa dia telah membuat sebanyak tiga kali solat istikharah sebelum memutuskan untuk kembali ke dunia hiburan.

“Saya sudah lama fikir untuk kembali semula sebagai penyanyi namun banyak perkara yang saya fikirkan membantutkan usaha itu. Sehingga saya buat tiga kaki solat istikharah, barulah saya dapat jalan dan keyakinan untuk teruskan niat ini pada masa yang sangat sesuai,” katanya. (rtky/hfz)


Wartawan Dedah Senarai Peserta Akhir Program Gegar Vaganza?

Siaran minggu kedua hujung minggu lalu menyaksikan Hasnol telah menjadi peserta pertama yang tersingkir dari persaingan epik Gegar Vaganza yang kini diteruskan oleh 11 peserta yang lain.

Pengacara Nabil Ahmad dan Jihan Muse mengumumkan 10 peserta layak meneruskan persaingan ke minggu ketiga menjadikan dua peserta lagi iaitu Hasnol dan Sam Innuendo berada dikedudukan terendah. Dan, nasib tidak menyebelahi Hasnol.

“Nombor satu, malam ni saya demam. Nombor duanya saya batuk. Nombor tiganya selsema teruk. Tapi Alhamdulillah semuanya lepas dan saya berterima kasih kepada pihak produksi Gegar Vaganza dan juga Astro serta kesemua juri,” katanya.

Namun yang menariknya berkaitan program ini, seorang wartawan senior dalam dunia hiburan hari ini telah menulis satu laporan yang turut menyenaraikan nama peserta yang bakal ke peringkat akhir Gegar Vaganza, yang memang kita ketahui satu program rakaman.

“Rakaman rancangan hiburan menarik di Astro Ria, Gegar Vaganza sudah labuhkan tirai separuh akhir dengan menyaksikan enam artis bakal berentap di pentas final”

“Mereka ialah Ifa, Rahmat Mega, Mamat (bekas Exist), Haleeda, Ayai Ilusi dan Fazli Zainal. Shima yang diharap ramai ke final, tersingkir di pusingan penting itu. Suaranya hebat tapi markah juri tak memihak kepadanya. Juri tetap Datuk Ramli MS, Datuk Khadijah Ibrahim. Juri jemputan malam itu Datuk Yusof Haslam dan Ning Baizura,” tulis wartawan itu.

Tidak seronok pula rasanya untuk menonton program itu selepas ini jika benar seperti apa yang disampaikan. Hilang rasa debaran, heh. (rtky/m)


Kahwin Tema Arab, Syarif Sleeq Selamat Bergelar Suami Malaque Mahdaly

Sabtu lalu, penyanyi dan pelakon Syarif Sleeq sah bergelar suami kepada Malaque Mahdaly pada majlis akad nikah yang berlangsung di Singapura meriah dihadiri ahli keluarga dan sahabat handai yang mengambil tema perkahwinan ala Arab.

Majlis pernikahan Syarif atau nama sebenarnya, Ahmad Syarifullah Ahmad Soribah bertemakan Arab dan pasangan mempelai menggayakan busana bertemakan negara padang pasir yang direka khas oleh pereka fesyen terkenal Singapura iaitu Lulu Alhadad.

Syarif Sleeq & Malaque yang juga merupakan bekas peserta Singapore Idol musim ketiga itu telah mengikat tali pertunangan pada awal tahun 2012.

Tahniah buat pasangan ini dan semoga perkahwinan yang dibina kekal sehingga ke syurga, Buat anda semua, ini beberapa keping gambar sekitar majlis perkahwinan pasangan ini untuk inspirasi anda — mana tahu boleh jadi ilham perkahwinan kelak. Enjoice! (rtky/m)


5 Perkara Yang Mungkin Anda Tidak Tahu Tentang Geng Motosikal Kuasa Tinggi

Geng motosikal berkuasa tinggi atau senang dengan panggilan bikers ini selalu disalah anggap oleh segelintir masyarakat yang sering memandang serong aktiviti mereka. Tidak kurang juga yang mengatakan mereka sebagai golongan mat rempit tetapi dengan motor lebih besar. Ouch.

Ini beberapa fakta tentang geng motosikal berkuasa tinggi yang mungkin akan mengubah persepsi anda terhadap golongan yang selalu dianggap sebagai penyemak di jalan raya.

Walaupun kadangkala mereka tidak mengenali antara satu sama lain, mereka tidak akan sesekali teragak agak untuk membantu bikers lain yang sedang dalam kesusahan sama ada di atas jalan raya atau dalam kehidupan seharian. Semangat ini yang menjadikan mereka satu kumpulan yang unik dan sentiasa bersama susah dan senang.

Salah satu aktiviti menarik apabila berada dalam kumpulan bikers ini adalah anda akan berpeluang untuk menjadi kreatif dalam hal modifikasi motosikal berkuasa besar anda. Lebih menarik, rakan rakan dalam kumpulan yang sama tidak akan lokek berkongsi ilmu malah berkongsi alat ganti tertentu untuk dicuba oleh anda sendiri. Sharing is caring mereka kata.

Ini aktiviti paling mencabar sebenarnya untuk kumpulan bikers, jelajah ke satu satu destinasi dalam jumlah motosikal kuasa besar yang banyak. Perasaannya cukup lain apabila anda bersama rakan rakan yang lain meluncur laju di atas jalan raya bersama motosikal masing masing. Jika anda tidak pernah merasa, ada peluang anda akan terus menjadi bikers sejati selepas itu.

Ini bukan sesuatu yang kami reka. Dalam sesetengah kumpulan bikers di luar sana anda tidak akan tahu dengan siapa yang akan anda kenal. Ramai yang menyertai geng motosikal berkuasa besar untuk mencari kelainan dalam hidup dan ada antara mereka datang dari dunia korporat atau juga arena politik. Siapa tahu, jawatan besar anda seterusnya datang dari kenalan bikers.

Percaya atau tidak, bagi 99% bikers di luar sana, menunggang motosikal berkuasa besar mereka adalah merupakan satu terapi positif untuk diri sendiri. Hanya bikers sahaja tahu bagaimana satu perasaan tenang apabila menunggang tanpa perlu memikirkan dunia luar. Selepas ini jika anda tertekan dengan kerja atau belajar, apa kata cuba tumpang abang bikers? Heh.

Artikel ini dibawakan untuk anda oleh filem Mana Mau Lari? yang menceritakan kisah sekumpulan penunggang motosikal berkuasa besar Harley Davidson melalui satu perjalanan yang akan menduga keberanian dan persahabatan di antara satu sama lain.

Filem Mana Mau Lari! juga akan mengadakan satu jelajah motor yang akan berkunjung ke lokasi berhampiran anda tidak berapa lagi. Anda akan berpeluang menunggang bersama-sama dengan motor konvoi para pelakon filem hebat ini.

Anda juga berpeluang menyaksikan pameran motor berkuasa tinggi serta memenangi hadiah barangan motor dan hadiah eksklusif Mana Mau Lari! Selain itu, 40 pengunjung terawal berpeluang menonton wayang secara percuma bersama tetamu khas kita!

Dapatkan maklumat terbaru tentang Mana Mau Lari! Motor Tour di laman web rasmi mereka. Tonton Mana Mau Lari? di pawagam seluruh Malaysia bermula 27 November ini.


Eizlan Yusof Akui Masih Sayang Isteri & Mahu Pertahan Rumahtangga

Berita kegoyahan rumahtangga Datuk Eizlan Yusof & isterinya, Datin Vie Shanti mengejutkan ramai pihak yang tidak menyangka pasangan ini sedang berhadapan masalah sehingga si isteri tampil memfailkan pengesahan lafaz cerai di mahkamah.

Pelakon juga ahli perniagaan itu sebelum ini gagal dihubungi untuk memberikan komen berkaitan perkara ini namun melalui Berita Harian hujung minggu ini, Eizlan Yusof tampil memberikan sedikit komen tentang keadaan dirinya sekarang.

“Susah nak komen! Aku sayang dia, family aku. Ini dugaan tiga suku mati aku nak menanggungnya Aku tak boleh komen apa apa buat masa ini, aku down gila, nantilah ya”

“Aku tak nak semua terjadi. Ya, aku sedang mempertahankan perkahwinan aku sebab aku taknak berpisah. Kalau aku dah lafaz, takkanlah aku nak mempertahankan perkahwinan ini, mesti dah terlerai,” tambah Eizlan Yusof selepas dipujuk lagi untuk berikan komen.

Dari gaya bahasa dan kenyataan Eizlan Yusof ini, beliau seakan menafikan yang sudah melafazkan cerai terhadap isterinya. Mungkin ada ruang untuk pasangan ini kembali bersama. Kita doakan yang terbaik sahaja buat mereka. (rtky/m)


Remy Ishak Kini Ada Kekasih Baru?

Peminat dunia hiburan baru baru ini terkejut dengan khabar angin yang tersebar mengatakan Nad Zainal dan Remy Ishak kini sedang hangat bercinta. Nyata gossip itu sekadar gossip apabila kedua dua belah pihak tampil menafikan hubungan cinta antara mereka.

Dalam temubual terbaru bersama Malaysian Digest, Remy Ishak tampil menafikan khabar angin tersebut dan turut menegaskan yang hubungan mereka sekadar pelakon di lokasi penggambaran namun mendedahkan dirinya kini sedang rapat dengan seseorang.

Remy Ishak mengakui kini sebenarnya sedang dalam proses mengenali hati budi Pengarah Urusan Roistz Labels, Roszaliza Yusof yang juga rakan kongsinya dalam menganjurkan sebuah acara berkaitan fesyen di Kuala Lumpur baru baru ini.

“Saya tak mahu cakap lebih bimbang tidak jadi nanti, susah juga lagipun kami masih lagi di tahap berkawan. Dia seorang yang matang dan saya selesa berkawan dengannya. Kami kini baru lebih kurang tiga bulan mengenali dan cuba melangkah ke peringkat yang lebih serius,” katanya.

Dalam perkembangan lain, Remy Ishak yang baru pulang dari penggambaran drama Satu Hari di Bosnia selama sebulan merancang untuk menerbitkan laman web sendiri selepas ini memfokuskan kepada berita gaya hidup dan fesyen. (rtky/m)


Scha al-Yahya & Awal Nafi Cari Publisiti Untuk Lara Alana

Selepas akaun Instagram anak sulung pasangan Scha al-Yahya dan Awal Ashaari mendapat satu sambutan hangat dari para peminat sehingga berjaya mengumpul lebih 280,000 pengikut sehingga hari ini, pasangan itu membuka pula akaun Facebook khas untuk anak mereka.

Tindakan pasangan itu mendapat kritikan ramai selepas mendakwa Scha al-Yahya dan suaminya sengaja membuka kedua dua akaun tersebut untuk mencari publisiti selain ada mulut jahat berkata pasangan ini cuba mengekploitasi Lara Alana.

“Macam mana boleh timbul saya dan Awal cuba cari publisiti dan mengeksploitasi Lara sedangkan pengikut kami lebih ramai? Untuk pengetahuan semua, Instagram dan Facebook Lara adalah jurnal untuk kami berkongsi perkembangan anak kami dengan peminat”

BACA: Scha al-Yahya Mengaku Awal Ashaari Lebih Pandai Urus & Jaga Anak

Scha al-Yahya berkata demikian kepada Harian Metro selepas diminta mengulas tentang dakwaan tersebut dan menambah yang mereka bukan satu satunya pasangan selebriti yang membuka akaun sosial untuk anak mereka.

“Ramai juga selebriti buka akaun laman sosial untuk anak mereka, bahkan yang bukan artis lebih ramai berbuat sedemikian. Bagi saya, apa yang kami buat tidak salah selagi gambar yang dikongsi benda elok dan bagus. Jadi kenapa pula ia perlu dipertikai dan jadi isu?”

Pelakon juga pengacara tersebut turut meluahkan rasa sedih dengan segelintir pihak yang dengki dan sering memandang negatif terhadap apa pun berkaitan Lara Alana.

“Yang suka mengutuk, biarlah mereka dengan dunia mereka. Yang penting saya dan Awal gembira dengan kurniaan Allah terhadap kami. Benda sebegini tak perlu dilayan. Lagipun, ramai sayang Lara dan selalu mendoakan kami,” tambahnya lagi. (rtky/m)


Ezad Exist Mengaku Tidak Bersalah Atas Tuduhan Memiliki Syabu

Buletin Utama TV3 hari ini melaporkan yang bekas penyanyi utama kumpulan Exist, Ezad mengaku tidak bersalah di Mahkamah Majistret Selayang atas tuduhan memiliki syabu.

Ezad atau nama sebenarnya Mohd Rohaizad Mohamad Lazim didakwa memiliki satu paket plastik lutsinar berisi syabu dengan anggaran berat 0.3 gram. Kesalahan didakwa dilakukan di Kompleks Selayang Mall, Selayang Utama pada jam 1.30 tengah hari, 19 November lalu.

Bagi pertuduhan itu, dia didakwa mengikut Seksyen 12(2) Akta Dadah Berbahaya 1952 yang boleh dihukum mengikut Seksyen 12(3) akta sama yang memperuntukkan hukuman denda maksimum RM100,000 atau penjara maksimum lima tahun atau kedua-duanya jika sabit kesalahan.

Mahkamah kemudiannya membenarkan Ezad diikat jamin RM2,200 dengan seorang penjamin dan menetapkan 23 Disember ini untuk sebutan semula kes. (rtky/m)


Juliana Evans Nafi Gaduh Dengan Emma Maembong, Tiada Sebab

Kalau anda belum tahu, Juliana Evans kini sudah kembali ke Malaysia untuk memeriahkan dunia hiburan tanah air selepas tamat pengajian di Amerika Syarikat. Namun, ada cerita sebelum ini yang kami sendiri terlepas dengar — atau ianya disimpan rapi oleh orang tertentu.

Menurut laporan Media Hiburan baru baru ini, ada cerita yang mendakwa timbul satu pergaduhan antara Juliana Evans dan Emma Maembong di Los Angeles pada awal tahun ini.

BACA: Masih Terima Tawaran, Juliana Evans Balik Malaysia Hujung Tahun Ini

“Siapa kata kami bergaduh? Saya tak jumpa dia pun sebaliknya hanya meluangkan masa dengan kawan-kawan yang kebetulan ada di sana seperti Afdal, Marina dan Kaka. Jadi, hanya orang-orang yang berada di sana sahaja yang tahu cerita sebenar”

“Perjumpaan kami itu tidak ada maksud lain. Tambahan pula kami sudah lama tak berjumpa. Dan kebetulan mereka di sana tidak salah untuk saya luangkan masa,” jelasnya.

Juliana Evans juga meminta semua pihak supaya tidak mengungkit kisah lama antara dirinya dan Zizan Razak kerana sebelum ini pun mereka hanya kenalan rapat.

“Jangan pertikaikan tujuan saya pulang ke Malaysia. Jujurnya, saya gembira sebab dia sudah punya pasangan. Kalau boleh jangan ungkit lagi cerita lama. Saya tidak mahu dikatakan perosak kepada hubungan mereka kelak. Dan Emma, tak perlu takut dengan saya,” tambahnya.

Juliana Evans kembali ke Malaysia untuk menjalani penggambara sebuah filem dan juga drama 13 episod sebelum kembali ke Los Angeles kerana terlibat dengan beberapa projek. Nampaknya kerjaya beliau akan menjadi seperti Yuna selepas ini, kerap berulang alik. (rtky/m)


Yuna Akui Kini Masih Solo, Serah Jodoh & Masa Depan Kepada Tuhan

Beberapa bulan yang lalu, peminat dunia hiburan berminat untuk tahu sama ada hubungan cinta antara Yuna dan jejaka Amerika Syarikat bernama Julian Schratter masih berlangsung atau sudah berakhir selepas kedua dua mereka dilihat seakan sudah membawa haluan masing masing.

Bercakap kepada media di sidang media program khas beliau untuk saluran E! News, Yuna akui yang hubungan dengan jejaka itu sudah pun berakhir dan dirinya kini kembali solo.

“Saya solo sekarang. Saya tidak berkawan rapat dengan mana-mana lelaki sebab saya rasa ia susah kerana saya seorang yang sangat sibuk dengan kerja. Lagipun saya tahu, sukar untuk orang lain memahami kerja seperti saya”

“Tambahan, saya mempunyai kehidupan di LA dan juga di Malaysia. Jika mahu bercinta kembali, saya perlu mencari seseorang yang boleh menerima dan betul-betul memahami saya. Mungkin dia (Julian) kurang sesuai,” ujarnya seperti dilaporkan portal Murai.

Bakal muncul dalam program khas E! News pada 25 November ini, Yuna turut memberitahu beliau akan akan ke Makkah untuk menunaikan umrah bersama keluarganya pada 14 Disember depan sebelum pulang ke Los Angeles. (rtky/m)


Sharnaaz Ahmad: Jangan Salahkan Filem Ganas Kes Buli Berleluasa

Baru-baru ini negara kita telah digemparkan dengan beberapa kes buli yang berlaku di kalangan pelajar-pelajar sekolah. Kes ini masih terjadi walaupun ada pelbagai kempen telah dijalankan oleh kerajaan untuk membanteras gejala buli yang semakin hari semakin hangat diperkatakan.

Pelakon yang tidak asing lagi dalam membawa watak antagonis seperti gangster dan kongsi gelap, Sharnaaz Ahmad telah terpanggil untuk memberikan pandangannya berhubung isu ini yang dikatakan filem adalah satu punca mengapa kes buli terjadi di kalangan pelajar.

“Sebenarnya kes-kes buli ini sudah ada di zaman datuk nenek kita lagi. Tapi apa yang kita nampak sekarang ini, kemudahan teknologi yang mudah membolehkan generasi ini mengaksesnya dengan mudah. Jadi kita boleh nampak. Kalau dulu bergaduh di mana pun tidak nampak, sekarang tengah bergaduh ada orang yang merakam video, dan benda itu jadi isu”

BACA: Wardina Safiyyah Kini Salahkan Pembikin Filem Gangster Kes Buli Menjadi Jadi

“Isu buli daripada dulu lagi, mana-mana negara mesti ada isu buli. Tetapi ia berbalik kepada setiap negara bagaimana mahu menangani perkara itu,” katanya yang ditemui semasa tayangan perdana filem Gila Baby yang akan ke pawagam pada 4 Disember ini.

Dia yang sedikit terkilan apabila segelintir masyarakat menyalahkan filem menyarankan agar pihak kerajaan menapis setiap filem dan sekiranya perlu untuk mewujudkan pula klasifikasi untuk remaja yang berumur 21 tahun ke atas perlulah disegerakan dan filem tersebut pula perlulah mempunyai kualiti setaraf filem antarabangsa.

“Jangan salahkan filem, kerana filem-filem luar negara pun lagi bermacam-macam aksi buli juga ganas yang ditonjolkan. Cara mereka tonjolkan seni dalam filem. Kita ada akta atau klasifikasi filem untuk 18SG dan sebagainya. Kalau susah sangat naikkan kepada had umur 21”

“Tapi buatlah betul-betul 21 dan hanya 21 ke atas yang boleh tengok. Buatlah password untuk mengakses kepada filem yang telah diklasifikasikan itu, atau mengawal selia dan itu adalah antara inisiatif yang boleh dibuat,” tambahnya lagi. (rtky/hfz)


Emelda Hamil Anak Sulung Selepas Lima Tahun Berkahwin

Menerusi akaun Instagram beliau baru baru ini, isteri kepada Adlin Aman Ramli ini kongsikan berita gembira di mana beliau mengesahkan dirinya kini hamil. Pelakon dan juga kini bergelar pereka fesyen itu kongsikan gambar kit ujian kehamilan yang tunjukkan tanda positif.

“Alhamdulillah and thank you so much kepada semua yang prihatin dan mendoakan kebaikan untuk Mel. InshaAllah kalau ada rezeki dari Allah. Tak terbalas semua doa doa dan ucapan tahniah anda semua. Thank you so much once again,” tulis Emelda lagi.

Sepanjang perkahwinan selama lima tahun bersama Adlin, mereka telah mengambil seorang anak angkat lelaki yang diberi nama Edra Rafael yang kini memasuki usia tiga tahun.


Ratu Dangdut, Amelina Bakal Kembali Selepas 15 Tahun Menyepi

Penyanyi yang mendapat jolokan Ratu Dangdut dek pengaruh beliau dalam dunia muzik tersebut pernah tiba tiba hilang dari dunia hiburan tanpa khabar berita selepas berkahwin dan baru baru ini timbul isu mengatakan dirinya sudah kembali tidak bertudung.

Amelina tampil bertemu media hari ini untuk memberikan penjelasan tentang keadaan dirinya kini dan perancangan untuk kembali aktif dalam dunia hiburan selepas 15 tahun menyepi.

“Saya akui berkahwin adalah antara alasan saya meninggalkan dunia nyanyian dulu. Tapi kembali aktif selepas 15 tahun ini, saya lebih selesa untuk membiarkan ia menjadi satu kisah peribadi yang tidak dikongsikan dengan sesiapa. Saya amat berharap agar semua pihak dapat menghormati pendirian saya kerana ia membabitkan banyak pihak,” ujarnya.

Amelina yang kini sudah mempunyai enam orang orang turut mengulas tentang isu gambar beliau yang dilihat kini sudah tidak bertudung.

“Jujur saya katakan yang semua itu hanya spekulasi kerana saya belum lagi bertudung penuh. Namun saya akui gambar itu adalah saya yang mengenakan tudung ketika itu. Tapi itu disebabkan saya terpaksa pakai tudung bagi menutup wajahsaya bagi mengelak dari sesiapa mengenali saya”

“Saya tidak yakin dan malu untuk muncul di khalayak ramai lebih lagi dengan mana-mana pihak yang mengenali saya. Tapi kini adalah masa paling sesuai untuk saya muncul dengan penampilan baru selepas menyusun dan merencana langkah dengan tersusun,” tambahnya.

Bagi peminat setia Amelina, ini pastinya sesuatu yang dinantikan. Selepas ini boleh kembali lihat aksi Ratu Dangdut ini membawakan lagu genre kegemaran anda. (rtky/m)


Bung Moktar Minta Astro Ditutup Kerana Siarkan Iklan Berlebihan

Bukan perkara baru sebenarnya kami dengar orang ramai merungut akan jumlah iklan yang muncul di saluran televisyen Astro melebihi dari yang sepatutnya. Perkara itu kini turut mendapat perhatian ahli parlimen Kinabatangan, Bung Moktar Radin.

Dalam sesi parlimen semalam, Bung Moktar melontarkan hujah yang penyiaran Astro perlu ditutup segera kerana melanggar perjanjian dengan pihak kerajaan yang sebelum ini tidak membenarkan penyiaran sebarang iklan kerana ianya saluran berbayar.

Namun hujah Bung Moktar menerima soalan maut dari Timbalan Speaker, Ismail Mohamad Said yang bertanyakan sama ada ahli parlimen itu tidak takut yang isterinya, Zizie Ezette bakal dihalang keluar di saluran TV Astro selepas ini. Ha, apa jawapan dia? (rtky/m)


Ezad Exist Ditahan Positif Dadah, Disyaki Miliki Dadah Jenis Syabu

Dalam satu salinan laporan tangkapan polis yang kami terima hari ini, difahamkan yang Ezad Exist atau nama sebenarnya Mohd Rohaizad Bin Mohamad Lazim telah ditahan pihak polis sekitar jam 1.30 petang di sekitar kawasan kompleks Selayang Mall selepas menerima aduan.

Bahagian Siasatan Jenayah Narkotik Daerah Gombak telah menahan penyanyi itu yang berada di dalam sebuah kenderaan jenis Toyota Wish sebelum menemui peket kecil plastik lut sinar yang disyaki berisi dadah jenis syabu sebelum dibawa ke IPD Gombak.

Ujian saringan awal polis juga mendapati yang sampel air kencing Ezad Exist positif dadah.

Kami telah menghubungi IPD Gombak dan pegawai di bahagian narkotik mengesahkan tangkapan ini berlaku. Berita lanjut bakal menyusul. (rtky/hmz)


Di Sesi Fotografi Putri Raysha Jemaima, Anak Kedua Fasha Sandha & Jejai

Berbanding kelahiran bayi baru selebriti lain seperti Lara Alana & Aaisyah Dhia Rana, anak kedua pasangan Fasha Sandha dan Rizal Ashram ini lebih kurang muncul di media tetapi masih mendapat perhatian tersendiri di kalangan peminat.

Terbaru Fasha Sandha & suaminya berbesar hati untuk menjalani sebuah sesi fotografi khas untuk anak mereka, Putri Raysha Jemaima yang dilaksanakan oleh studio Camora Arts. Sesi fotografi ini mengambil tema Princess of Earth seperti Mermaid Princess & Forest Princess.

Dalam salah satu kemaskini terbaru Fasha Sandha sendiri di Instagram baru baru ini, beliau tampil menjelaskan maksud di sebalik nama anaknya itu iaitu Putri bermaksud Puteri, Raysha maksudnya pemimpin dan Jemaima adalah nama salah seorang tiga anak Nabi Ayub yang paling cantik.

Berikut merupakan beberapa keping gambar yang dikongsikan oleh Camora Arts sekitar fotografi bersama Fasha Sandha sekeluarga untuk tatapan anda semua. Enjoice! (rtky/m)


Keith Foo Rancang Kahwin Tahun Depan

Status pelakon ini yang kini merupakan tunangan orang pun sebenarnya masih ramai tidak tahu atau mereka berpura pura terkejut tidak dapat menerima kenyataan yang pelakon lelaki kegemaran mereka kini milik orang lain. Heh.

Mula popular dengan drama bersiri Ariana Rose, Keith Foo mengakui yang dirinya kini sudah pun bersedia untuk menempuh alam rumahtangga dan merancang untuk berkahwin dengan tunangnya sekitar tahun hadapan menurut laporan Sinar Harian.

“Umur semakin meningkat dan rasanya saya tidak perlu menunggu lebih lama lagi untuk bertukar status. Perancangan telah dibuat dan saya harap semuanya berjalan lancar,” jelasnya.

Keith Foo turut berkata yang beliau tidak bimbang akan penerimaan peminat terhadap dirinya jika berkahwin kelak kerana percaya peminat bijak memilih bakat.

“Sekarang peminat menilai kita dari sudut kebolehan dan bakat lakonan bukan kerana rupa semata mata. Ramai artis yang berkahwin masih mencipta populariti dan nama dalam bidang ini Saya yakin, jika itu yang menjadi pilihan peminat, saya akan terus diterima,” tambahnya. (rtky/m)


Peserta Uji Bakat Persoal Nyanyian, Mas Idayu Naik Angin

Kami baru sempat menonton video yang kini sudah menjadi bualan ramai di media sosial tentang seorang peserta ujibakat program Mentor Legend yang telah mempersoal kredibiliti salah seorang mentor yang terlibat dalam program tersebut.

Erdy Sofian yang berusia 22 tahun hadir ke ujibakat Mas Idayu namun dengan nyanyian sederhana beliau telah diminta untuk mencuba lagi di lain kali atau bersama mentor lain oleh Mas Idayu.

Perkara itu telah menimbulkan rasa tidak puas hati peserta ujibakat ini & beliau mula mengeluarkan ayat ayat mempertikai kenapa beliau tidak terpilih selain satu saat di mana dengan selamba persoalkan kualiti nyanyian Mas Idayu selama ini.

Nak tahu apa reaksi Mas Idayu, tonton video di atas dan komen pandangan anda. (rtky/m)


Isteri Eizlan Yusof Fail Pengesahan Lafaz Cerai Di Mahkamah

Tiada angin tiada ribut tahu tahu sahaja pasangan Eizlan Yusof dan isterinya, Vie Santie Harun kini dalam proses penceraian selepas si isteri memfailkan permohonan pengesahan lafaz cerai di Mahkamah Rendah Syariah Gombak Timur hari ini.

Sinar Harian laporkan yang Vie Santie memfailkan permohonan pengesahan lafaz cerai mengikut Seksyen 57 Enakmen Undang-undang Keluarga Islam Negeri Selangor 2003.

Semasa sebutan kes itu dihadapan Hakim Syarie Shaiful Azli Jamaludin, Peguam Syarie Syamimi Ab Rahman yang mewakili plaintif memaklumkan bahawa pihaknya telah memfailkan tiga keterangan saksi plaintif.

“Terdapat juga beberapa permohonan lain yang berkaitan dengan perkahwinan ini yang sedang dibincangkan dengan defendan untuk diselesaikan,” katanya.

Sehubungan itu peguam itu memohon penangguhan perbicaraan kes itu kerana saksi-saksi plaintif yang sepatutnya memberi keterangan tidak dapat hadir. Pada prosiding itu, pasangan itu juga tidak hadir dan berada di luar kawasan.

Eizlan Yusof selaku defendan tidak diwakili peguam. Sehubungan itu mahkamah menetapkan 13 Januari tahun depan untuk menyambung semula perbicaraan.

UPDATE-1: Usaha media untuk mendapatkan penjelasan dari Eizlan Yusof berkenaan isu ini terus gagal apabila panggilan ke telefon bimbit tidak berjawab.

Eizlan yang juga merupakan penerbit eksekutif dan ahli pernigaan itu bernikah dengan Vie Santie pada 7 Julai 2007. Hasil perkahwinan, mereka dikurniakan tiga cahaya mata Vie Zaara; Zareef Yusof dan Vie Zaalia berusia antara satu hingga lima tahun. (rtky/m)


Diana Danielle Elak Berlakon Bersama Farid Kamil, Mahu Fokus Anak

Pelakon Diana Danielle yang juga isteri kepada pelakon filem Kaki Kitai, Farid Kamil menjelaskan yang dia seboleh-bolehnya mahu mengelak berlakon di samping suaminya, ini kerana tidak mahu menjejaskan tumpuan terhadap putera sulungnya, Muhammad.

“Kalau boleh tak perlulah, cuba elakkan. Saya ada pendirian di mana jangan terlalu selalu bekerja sangat dengan suami sebab mungkin akan mendatangkan masalah. Satu lagi saya Tak suka kalau dua-dua bekerja, dan Muhammad (anak) ke manalah dia dan itu adalah antara satu sebabnya”

“Bila ada anak, itulah antara faktornya kena berjaga-jaga. Setakat ini iklan sahaja yang pernah kami bekerjasama sebelum ini,” katanya.

Tambahnya lagi di usia perkahwinan masuk tahun kedua ini pelbagai cabaran dugaan telah ditemui oleh Diana sendiri dan telah dianggapkannya sebagai satu pengalaman yang amat berharga pada usianya yang masih muda, baru berumur 23 tahun dan telah pun memiliki cahaya mata.

“Semakin lancar sebab kita setiap hari lebih tahu pasangan dan memahami. Setiap perkahwinan akan adanya turun dan naik, kadang-kadang baik dan sebaliknya. Semuanya itu satu pengalaman berharga dan mematangkan saya, Farid dan juga Muhammad,” ujarnya.

Baru-baru ini, pelakon ini dikatakan telah lari daripada media untuk ditemuramah dalam sebuah majlis. Jelasnya di sini salah faham telah berlaku di antara dia sendiri, pihak majlis tersebut & juga media yang hadir. Di kesempatan itu juga Diana telah me mohon maaf kepada semua media yang terlibat dalam majlis itu atas apa yang telah terjadi.

“Saya minta maaf dengan media yang terasa hari itu. Tapi itu arahan yang saya dapat dari pegawai perhubungan Kotex untuk meninggalkan majlis itu. Bukan saya sendiri yang nak tinggalkan majlis. Ceritanya begini, saya tengah photoshoot dan pada saat itu, orang itu berkata sekarang ini kerja awak dah selesai dan awak boleh balik”

“Sebelum itu dia cakap ada media nak menemuramah saya. Jadi saya tertanya- tanya juga apa yang terjadi dengan media yang nak menemuramah. Kebetulan pula saya baru balik dari Jakarta dan saya memang penat. Jadi mungkin mereka (PR Kotex) fikir saya penat dan tidak mengapa untuk memberikan saya pulang terlebih dahulu”

“Tapi saya tak pernah minta balik awal ke apa dan saya memang bersedia untuk bekerjasama tapi telah diberikan arahan untuk balik dan saya ikut sahaja apa yang mereka cakapkan,” jelasnya.

Tambahnya, dia sememangnya sedar yang media akan menemuramahnya selepas tamatnya majlis tersebut dan telah bersedia tetapi sebaliknya telah berlaku. Dia juga tidak mahu menyalahkan mana-mana pihak kerana masing-masing mempunyai alasan yang tersendiri.

“Saya tidak menyalahkan mana-mana pihak, bagi saya dia ada alasan sendiri dan media pun ada alasan tersendiri. Semua ini adalah salah faham sahaja. Saya kalau boleh tidak mahu untuk memanjangkan isu ini,” tambah Diana Danielle lagi. (rtky/hfz)


Big Hero 6: Satu Adaptasi Segar Komik Adiwira Bersama Robot Montel

Big Hero 6 (2014) ialah filem yang seronok untuk ditonton oleh kanak-kanak mahu pun orang dewasa. Maklumlah ia bikinan produksi Walt Disney Animation Studios! Sudah tentu ia dipenuhi dengan kisah kasih-sayang ya tak? Filem ini merupakan adaptasi longgar dari komik yang tidak berapa dikenali dari Marvel Comics yang kini menjadi hak milik The Walt Disney Company.

Namun begitu, filem ini hanya mengambil asasnya sahaja dari watak-watak Big Hero 6 yang diolah semula kepada naskhah skrip cerita yang baru melalui lesen kreatif pembikinnya dengan mengadaptasi dan mengubah bentuk serta perwatakan Baymax (suara watak oleh Scott Adsit) menjadi robot yang sangat comel, naif dan sangat hebat.

Kisahnya mengenai Hiro Hamada (suara watak oleh Ryan Potter) remaja nakal anak yatim piatu yang pintar mencipta robot kecil untuk berlawan dan bertaruh di gelanggang pertandingan robot seperti acara gusti. Abangnya pula, Tadashi Hamada (suara watak oleh Daniel Henney) ialah pelajar jurusan robotics di San Fransokyo’s Institute of Technology. Tadashi mahu Hiro mengikut jejak langkahnya untuk mengembangkan bakat ciptaan robot di universiti itu berbanding membazirkan masa di pertandingan robot.

Selepas Tadashi membawa Hiro ke makmal kajian robot dan memperkenalkan rakan-rakannya, Tadashi berjaya memujuk Hiro untuk mempersembahkan ciptaannya iaitu microbots untuk melayakkan dia memasuki universiti. Namun suatu tragedi yang tidak diduga telah berlaku di hari persembahan itu. Apakah yang berlaku? Apa kaitan Baymax dan Tadashi? Siapakah dalang insiden malang itu? Anda tontonlah filem Big Hero 6 ini di pawagam yang berhampiran rumah sekarang untuk mendapat jawapan!

Tarikan utama filem ini ialah Baymax, Baymax dan Baymax! Maksud saya seandainya filem ini sekadar kisah sekumpulan super hero seperti The Avengers dalam versi animasi, mungkin ia mudah dilupakan. Baymax ialah robot yang direka khas oleh Tadashi sebagai penjaga kesihatan peribadi seumpama seorang doktor dan jururawat.

Reka bentuk Baymax yang mirip seekor beruang kutub berwarna putih yang montel sudah pasti akan menjadi kegilaan kanak-kanak untuk memiliki patungnya di pasaran. Baymax juga mempunyai ciri-ciri unik sebuah robot yang agak merepek kerana boleh dikempiskan untuk disimpan di dalam kotak. Secara mudahnya, Baymax ialah watak robot yang paling kreatif setakat ini berbanding penampilan robot-robot lain dalam filem yang terdahulu.

Hubungan persahabatan Hiro dan Baymax mengingatkan saya kepada filem Terminator 2: Judgment Day (1991), E.T. the Extra-Terrestrial (1982) dan siri tv Mork & Mindy (1978-1982) mengenai hubungan seorang manusia dengan makhluk lain yang diajar dan belajar mengenai kehidupan manusia di sepanjang penceritaan. Big Hero 6 ialah sejenis filem yang dikembangkan kerana keperluan pengganti ahli keluarga yang sudah tiada.

Bagi Hiro, Baymax seumpama harta atau binatang peliharaan yang diwasiatkan dari abangnya Tadashi. Sekali gus menjadi ahli keluarganya yang baru seperti seorang abang tempat Hiro mengadu juga sebagai adik kecil yang baru mengenal erti hidup perlukan bimbingan. Pertalian simbiosis di antara Hiro dan Baymax saling ganti-berganti dimana kadangkala Baymax pula seakan ibu bapa yang melindungi Hiro di saat-saat genting yang membahayakan nyawanya, juga memberi nasihat yang kedengaran lurus-bendul tetapi memang betul.

Bagaimanapun, Baymax ialah sebuah robot yang boleh diubah suai mengikut perisian komputer. Asal pembikinan robot Baymax yang dimuat naik oleh Tadashi untuk tujuan perubatan bergabung dengan data chip robot pemusnah ala Iron-Man menghasilkan kombinasi yang hampir sempurna mempunyai emosi dan mampu berfungsi sebagai senjata berbahaya.

Filem ini seakan mengatakan bahawa setiap ciptaan dari sains dan teknologi mampu memberi pilihan sama ada untuk kebaikan atau sebaliknya bergantung siapakah penggunanya. Itu yang berlaku kepada watak Yokal apabila memanipulasikan ciptaan Hiro iaitu microbots yang disalah gunakan untuk membalas dendam.

Namun begitu, filem ini kadangkala kelihatan hanya menjadikan judulnya Big Hero 6 sebagai batu loncatan pemasaran sahaja kerana watak-watak ahlinya yang diangkat dari Marvel Comics agak tenggelam berbanding watak ciptaan semula Disney iaitu Baymax. Pembentukan dan penampilan Fred, GoGo Tomago, Wasabi dan Honey Lemon sekadar mencukupkan ahli Big Hero 6. Bila difikirkan semula, hanya Hiro dan Baymax yang diangkat sebagai peneraju utama untuk beraksi dalam babak besar ke kemuncak penceritaan & bukan sebagai sebuah kumpulan Big Hero 6.

Kelebihan dan identiti utama yang sinonim untuk setiap filem terbitan Disney ialah drama dan emosi kemanusiaan yang pasti menyentuh perasaan penonton. Dalam filem ini, diantara babak yang mampu memerah air mata ialah di saat-saat genting perpisahan Baymax yang sanggup mengorbankan dirinya untuk menyelamatkan Hiro semasa terperangkap di dalam ruang portal.

Secara peribadi, saya merasakan bahawa filem Big Hero 6 ialah antara filem terbaik berkisar elemen futuristik oleh Walt Disney Animation Studios selepas Wreck-It Ralph (2012). Produksinya mahu mempelbagaikan lagi cerita selain hanya mengangkat kisah-kisah dongeng atau mitos sahaja yang sering menjadi label filem-filem animasi terbitan Disney. Hak milik kepada perpustakaan Marvel Comics sudah pasti akan menjadi ‘lombong emas’ kepada produksi Disney untuk membikin filem-filem animasi yang lebih beraneka di masa akan datang.

BIG HERO 6 memang sebuah filem yang berjiwa besar, sebesar perut Baymax. Inilah sebuah filem wajib tonton yang sesuai ditonton untuk seisi keluarga. Penonton kanak-kanak akan terhibur dan belajar erti persahabatan serta kreativiti. Penonton dewasa pula pasti mahu memeluk Baymax seandainya ia ada di depan mata. Eh! Atau saya terbalik? Oh! Jangan lupa menonton filem ini sehingga tamat paparan kredit di akhir cerita kerana ada satu babak tambahan yang kelakar.


Farid Kamil Tak Campur Urusan Isteri

Berhubung dengan perkara yang terjadi terhadap isterinya baru-baru ini, Diana Danielle dikatakan lari daripada media untuk ditemuramah dalam sebuah majlis Farid Kamil punya alasan dan prinsip yang tersendiri mengambil pendekatan untuk tidak mahu mencampuri urusan isterinya.

“Tidak adil untuk saya bagi menjawab ataupun menjelaskan perjalanan seni seseorang. Jadi saya mengambil langkah untuk menjawab apa sahaja yang berkaitan dengan diri saya. Perjalanan karier seseorang itu, bergantung pada artis itu sendiri”

“Masalah yang ditimbulkan oleh artis seperti lari tidak menjawab dengan media adalah sebahagian daripada hidup sebagai artis. Jadi saya sebagai suami merasakan itu adalah sebahagian daripada kerjaya seni dia,“ kata Farid yang ditemui semasa tayangan filem Kaki Kitai terbitan MIG.

Farid yang jelasnya mempunyai prinsipnya yang tidak akan sesekali mencampuri urusan kerjaya isterinya itu, turut menerapkan sifat profesional dalam dirinya.

“Saya rasa itu semua prinsip yang perlu ada pada semua orang, dan itu timbulnya profesional dan sebagai garis panduan kepada seseorang pekerja yang mana saya apabila sudah berkahwin perlu membahagikan masa 24 jam kepada isteri (Diana) dan anak (Muhammad)”

“Benda itu sangat penting, pembahagian waktu supaya saya tidak ketinggalan apa sahaja. Macam Diana dia ada prinsip kerja dan etika seorang pelakon sendiri dan dia juga mempunyai pemikiran sendiri di mana itu sudah cukup untuk dia bergerak dalam industri seni,” tambahnya. (rtky/hfz)


Putus Kasih Dengan Romie, Juruterbang Kekasih Baru Hanez Suraya?

Nampaknya sudah lebih setahun kalau nama Hanez Suraya muncul di media, pastinya berkaitan dengan pergolakan kisah cintanya dengan Romie. Selepas mengakui yang hubungan mereka telah berakhir, ada kisah cinta baru pelakon ini timbul.

BACA: Hanez Suraya Akui Tidak Lagi Bersama Romie, Mahu Teruskan Hidup

Sejak beberapa hari lalu, beberapa keping gambar Hanez Suraya bersama seorang jejaka tersebar di internet yang menimbulkan dakwaan pelakon ini sudah menemui pengganti. Hebat tidak hebat peminat dunia hiburan, jejaka itu sudah pun dikenalpasti pekerjaannya — juruterbang.

Boleh jadi juga jejaka ini hanya teman rapat Hanez Suraya namun gaya bergambar mereka berdua nampak seperti awal perkenanal sang pasangan bercinta. Cewah.

Dan dengan timbulnya kisah baru ini, ramai mula berpesan dan berharap yang jejaka ini bukannya milik sesiapa, maklumlah sudah muak membaca kontroversi sebelum ini dan pastinya tidak mahu semua itu berulang. Semoga Hanez Suraya bahagia hendaknya. (rtky/m)


Nora Danish Idam Genggam Anugerah

Wajah Nora Danish mungkin sudah puas anda tatap di skrin lebar mahupun televisyen sepanjang 10 tahun penglibatan beliau dalam dunia hiburan namun ramai tidak sedar yang pelakon wanita ini tidak pernah meraih sebarang anugerah mengiktiraf bakat lakonannya.

“Saya rasa semua pelakon mempunyai impian yang sama. Tipulah jika tak mahu anugerah. Selama 10 tahun jadi pelakon, saya mengidam untuk terima anugerah kerana kualiti lakonan saya”

“Ya, dahulu saya mengaku tidak diberi kepercayaan untuk watak yang berat, tetapi hari ini senario kini telah berubah. Saya juga berusaha keras untuk memperbaiki mutu lakonan bukan sekadar jual wajah. Tidak kisah anugerah apa sekali pun asalkan ia mengiktiraf bakat lakonan saya,” jelas Nora Danish kepada Kosmo! baru baru ini.

Beliau turut mengakui semenjak berada di bawah pengurusan Metrowealth (MIG), beliau kini sering diberikan watak yang lebih serius dan berat dalam lakonannya.

“Saya kira, itu satu pencapaian yang baik sepanjang 10 tahun dalam industri seni. Jika boleh, saya mahu lakukan yang lebih baik dalam lakonan kerana peminat hari ini bijak menilai. Jika kita mahu bertahan lama, kualiti lakonan harus dijaga,” tambahnya. (rtky/m)


Nad Zainal Dakwa Tidak Logik Bercinta Dengan Remy Ishak

Kami pun tidak tahu bagaimana khabar angin ini boleh timbul namun dengar cerita, bekas kekasih Nad Zainal sendiri yang menjaja gosip mengatakan pelakon wanita itu sedang hangat menjalinkan hubungan cinta dengan aktor kacak, Remy Ishak.

Bercakap kepada mStar Online, Nad Zainal mendakwa khabar angin itu mengarut dan tidak logik untuk dirinya bercinta dengan Remy Ishak.

“Gosip berkenaan tidak logik kerana hubungan kami bukannya rapat dan sekadar teman sesama artis sahaja. Baik saya atau pun dia, kami tidak pernah berhubung selepas selesai penggambaran melibatkan kami berdua dan hubungan yang wujud sekadar di set penggambaran,” jelasnya.

Nad Zainal juga memaklumkan yang beliau tidak pula tahu menahu akan bekas kekasih yang mana menyebarkan kisah ini namun meminta jejaka itu untuk tidak lagi menganggu dirinya dan meneruskan kehidupan secara normal. Ha, siapa baik mengaku. (rtky/m)


Awie Tidak Sertai Muzik Muzik, Bimbang Penghakiman Tidak Telus

Berita keengganan Awie untuk menyanyikan lagu beliau yang telah tercalon di separuh akhir Muzik Muzik ke 29 mendapat perhatian ramai dan ada yang mengatakan beliau enggan terlibat kerana takut tewas dengan saingan penyanyi muda dan baru.

“Sudah lama saya berada dalam industri ini dan saya sudah melalui rasa menang dan kalah dan perkara itu tidak perlu dilalui lagi. Bukan masanya untuk saya nak bersaing dengan mereka dan bukan juga kerana mahu menjaga reputasi,” jelas Awie.

Sebaliknya Awie memberitahu yang beliau bimbang akan sistem penjurian yang tidak telus sebagai punca kenapa beliau enggan terlibat dengan sebarang pertandingan nyanyian termasuklah separuh akhir Muzik Muzik yang sedang berlangsung.

“Saya tidak suka dengan keadaan bila pemenang diumumkan, peserta dan penonton akan berikan wajah terkejut, wajah yang memberi erti ‘betul ke dia menang? Keadaan itu juga membuatkan si pemenang tidak selesa bukan? Sebab itu saya tak mahu sertai mana-mana pertandingan nyanyian termasuklah MM29. Saya takut pertandingan itu dipolitikkan,” tambahnya.

Lagu Cinta Makrifat dendangan Awie & Erra Fazira juga ciptaan sepenuhnya Erma Fatima telah pun dicalonkan dalam MM29 dan akan bersaing pada 28 November ini. (rtky/m)


Bekas Pengurus Fail Saman Zizan Razak RM500,000 Kerana Langgar Kontrak

Pertengahan 2014 yang lalu, syarikat Zizan Razak yang ditubuhkan bersama bekas pengurusnya, Marina Juki terpaksa ditutup ekoran masalah dalaman melibatkan dua orang individu ini termasuk dakwaan mengatakan wujudnya penyelewangan wang syarikat.

BACA: Pengurus Minta Zizan Razak Tunjuk Bukti Seleweng Wang Syarikat (ext.)

Laporan mStar Online hari ini menyebut yang Marina Juki sudah membawa perkara yang mula berlarutan ini ke mahkamah dengan memfailkan saman terhadap Zizan Razak yang didakwa telah melanggar kontrak pengurusan artis yang telah ditandatangani sebelum ini.

Marina Juki menuntut ganti rugi khas lebih RM500,000, ganti rugi am sebanyak 15% ke atas semua pendapatan yang diperoleh defendan (Zizan) daripada syarikat pengurusan lain. Beliau juga menuntut faedah lain sebanyak 5% setahun dari tarikh pemfailan saman berkenaan.

Beliau juga selaku plaintif memohon perintah mahkamah supaya Zizan Razak dihalang dari meneruskan kontrak dengan pihak syarikat pengurusan baru memandangkan pelawak itu masih lagi mempunyai kontrak yang sah bersama dirinya. (rtky/m)


Erra Fazira: Cukup Orang Tahu Kami Kini Berkawan, Bukannya VVIP

Bekas ratu cantik Malaysia, Erra Fazira mengakui bahawa dia sedang berkawan dan mengenali seseorang jejaka. Dia yang ditemui semasa pelancaran Teater 3 Ratu memberitahu yang tujuannya menjelaskan perkara itu adalah supaya tidak dikaitkan dengan mana mana VVIP.

“Saya tak mahu untuk bercakap soal ini, tetapi bila saya diamkan, saya dikaitkan dengan orang itu dan ini, ia menjadi masalah kepada saya, masyarakat pandang tak elok, apatah lagi ibu tunggal seperti saya, orang yang kita berkawan pun menyebabkan kesukaran kepadanya dalam menghadapi situasi ini,” katanya.

Tambahnya lagi, jejaka bertuah itu baru sahaja dikenalinya dan masih dalam proses berkawan dan tidak ada apa-apa perancangan hingga ke fasa tertentu. Dia yang tidak begitu mahu menyentuh soal ini menjelaskan cukuplah jejaka itu matang dan lebih berpengetahuan darinya.

“Alhamdulillah dia bujang, baru berkawan. Ciri-ciri yang ada mungkin kali ini saya bila berkawan dengan orang cukuplah dia sederhana, apa yang penting seseorang itu boleh membimbing saya. Dia matang, dan lebih berpengetahuan”

“Saya perlu ada rasa hormat untuk saya bersama. Proses nak berkawan bila ada elemen-elemen tak sihat dia akan sedikit mengganggu. Saya tak kisah sama ada oramg luar atau orang dalam industri. Persahabatan kami unik, dia tak perlu berjumpa, peringkat seterusnya hanya masa yang akan menentukan,” tambah Erra Fazira lagi.

Sementara itu, Teater 3 Ratu bakal membariskan barisan pelakon-pelakon yang hebat seperti Erra Fazira, Soo Wincci dan Izreen Azminda yang akan dipentaskan Disember ini. (rtky/hfz)


Nora Danish Nafikan Hubungan Dengan Nedim Nazri Kini Retak

Duta baru produk Safi Rania Gold, Nora Danish menjelaskan yang hubungannya bersama Nedim Nazri masih seperti sedia kala dan menafikan apa yang diperkatakan oleh orang ramai mengenai gambar di laman sosial Instagramnya yang berkapsyen “The End‘ yang bermaksud dia telah putus hubungan bersama kekasihnya itu.

Tetapi apa yang menghairankan di sini, dia tidak mengetahui langsung akan perkara tersebut dan apabila diajukan soalan ini dia hanya mampu tergelak sambil tersenyum sahaja.

“Saya tak perasan patutlah komen- komen kat Instagram tanya betul ke saya dah break. ‘The End’ itu bermaksud ‘The End of That Night’, mungkin orang salah faham. Apa yang penting di sini saya tidak akan meluahkan perasaan di media sosial sekiranya ‘break’ atau bergaduh”

“Cuma saya guna kapsyen di media sosial untuk luahkan rasa rindu terhadap Rayqal bila kadang kadang dia tinggal di rumah lain,” jelasnya sambil ketawa.

Nora turut memberitahu bahawa Rayqal kini sudah masuk ke darjah satu di sekolah antarabangsa. Dia sebagai seorang ibu agak berdebar kerana melihatkan anaknya yang sudah membesar. Baru-baru ini apa yang mencuit hati Nora apabila putera sulungnya itu meluahkan hasrat mahukan adik.

“Rayqal masuk sekolah antarabangsa darjah 1. Mula-mula itu saya agak cuak kerana terlalu awal walaupun usianya baru sahaja 5 tahun. Tetapi tidak menjadi masalah untuk saya kerana apa yang diberikan oleh sekolah tersebut satu diari untuk ibubapa memantau prestasi anak-anak setiap hari”

“Jadi saya boleh tahu apa kerja sekolah dia hari ini dan begitu juga dengan pelajaran mana yang dia mahir dan sebaliknya. Dia juga ada suruh saya melahirkan seorang bayi. Katanya dia mahu adik dan suruh saya gemuk dan tak perlu diet,” katanya sambil tersenyum.

Selepas pulang dari penggambaran video klip bersama Nomad di Bali, kini dia dilantik pula menjadi duta kepada produk kecantikan ternama Malaysia Safi Rania Gold. Sebelum ini selebriti terkenal yang pernah menjadi duta ialah Rozita Che Wan. (rtky/hfz)


Sam Bunkface Mengaku Lebih Sebulan Sudah Bertunang

Awal Oktober lalu, Sam Bunkface ada memberikan kenyataan yang beliau sudah bersedia untuk berkahwin dengan kekasihnya yang juga merupakan penerbit rancangan di TV3, Aida Azira namun dalam diam rupanya mereka mengikat tali pertunangan dalam masa yang sama.

Sam atau nama sebenarnya Shamsul Annuar Mohd Baharom berkata majlis pertunangan mereka berlangsung secara sederhana di kediaman wanita berkenaan di Masjid Tanah, Melaka dan hanya dihadiri keluarga terdekat kedua dua belah pihak.

“Kami sudah selamat bertunang sebulan yang lalu dan majlis itu dibuat secara sederhana kerana sebenarnya rancangan awal kami datang ketika itu hanya untuk merisik”

“Bagaimanapun, kami masih mencari tarikh yang sesuai untuk berkahwin, mungkin selepas rangka jelajah album kami selesai iaitu tahun hadapan,” jelasnya.

Penyanyi ini turut berkata yang beliau tampil membuat penjelasan tentang hubungan mereka kini selepas ianya sering menjadi tanda tanya dan Aida Azira sering menjadi mangsa pertanyaan orang ramai. Tahniah buat pasangan ini, kenduri kahwin jangan lupa jemput, heh. (rtky/m)


Shila Amzah Yakin Semakin Kuat Selepas Diboikot Media Tempatan

Siapa boleh lupa kisah panas yang terjadi di antara Shila Amzah dan pihak media tempatan yang menjadi bualan ramai sehingga kononnya penyanyi itu kini dalam senarai boikot para pengamal media. Tidak tahulah kami sejauh mana kebenaran perkara ini.

Namun, bertemu dengan Shila Amzah di majlis kenduri kesyukuran yang dianjurkan oleh keluarga beliau di kediaman mereka, penyanyi ini berkata yang ada hikmahnya peristiwa hitam dengan para media yang berlaku tidak berapa lama dahulu.

“Shila ambil dari sudut positif (tentang isu boikot) yang Shila kini semakin kuat dalam mengharungi kerjaya dan percaya yang para peminat masih setia bersama menyokong,” ujarnya.

Kenduri kesyukuran ringkas itu diadakan adalah untuk meraikan kejayaan Shila Amzah selama ini selain merayakan adik beliau yang baru sahaja berumahtangga. Kami sempat ajukan soalan buat penyanyi ini bilakah giliran kakaknya pula?

Shila Amzah berkata yang beliau mungkin akan berkahwin tiga tahun lagi iaitu pada umur 27 tahun namun itu semua masih satu perancangan. Mengenani perkembangan kerjaya di China, beliau kini sedang giat merakamkan album berbahasa Mandarin pertamanya. (rtky/hmz)


Samsung GALAXY Note 4 Hanya RM988 Dengan Rangkaian Terpantas Celcom

Ini sesuatu yang hebat dan perlu sangat untuk anda tahu. Manakan tidak, anda kini boleh membeli telefon pintar paling terkini dan baru di pasaran dengan harga di bawah RM1,000. Memang jimat dan satu tawaran yang kami sendiri sukar percaya dan tidak mahu lepaskan.

Celcom First kini menawarkan Samsung GALAXY Note 4 peranti berskrin besar dengan keupayaan teknologi terkini hanya pada harga RM988 dengan pelan yang amat berpatutan.

Siri telefon pintar GALAXY Note memang dikenali sebagai peranti untuk meningkatkan produktiviti anda ketika bekerja atau pun berhibur dan dengan rangkaian terpantas Celcom di seluruh negara, gabungan kedua duanya ini pastinya memberikan nilai lebih untuk wang anda.

Lihat jadual pelan Celcom First di bawah untuk rujukan dan pilihan anda.

Berbekalkan kuota data 5GB sebulan untuk pakej RM238 sebulan, anda tidak perlu risau lagi akan kehabisan data ketika anda perlu memuat turun fail penting ke GALAXY Note 4 anda atau terlepas menonton trailer filem terbaru kegemaran anda.

Dan, anda boleh kunjungi Celcom Booth di Sunway Pyramid Concourse pada 17-19 Oktober 2014 dan jadilah antara 100 pelanggan terawal untuk membeli Samsung GALAXY Note 4 dengan pelan Celcom First untuk memiliki Samsung Gear Circle secara PERCUMA. Whoaa!

Sebagai pemenang Anugerah Frost & Sullivan untuk rangkaian terbaik di Malaysia, Celcom dijamin mempunyai keupayaan terbaik untuk anda kekal online setiap masa dan jika ada masalah pun, perkhidmatan pelanggan mereka cukup awesome untuk membantu anda.

Untuk maklumat lanjut tentang Celcom First dan Samsung GALAXY Note 4, kunjungi Blue Cube berhampiran anda atau layari laman web rasmi Celcom. Jom!


Ashraf Muslim: Bukan Senang Bermadu

Kalau disebut hidup bermadu, nama Ashraf Muslim pasti akan menjadi perhatian dalam dunia selebriti dan ada yang menjadikan pelakon juga ahli perniagaan ini sebagai contoh baik dalam hal menguruskan hidup bermadu — namun ianya bukan mudah.

Ianya diakui sendiri oleh Ashraf Muslim dalam kenyataan terbaru beliau kepada Berita Harian hari ini namun ia bukan penghalang untuk beliau jalankan tanggungjawab sebagai seorang suami untuk menjamin kebahagian hidup bersama dua orang isterinya.

“Kehidupan rumah tangga saya okey. Memang susah sebenarnya hidup bermadu. Sebagai ketua keluarga, saya kena didik dan jaga keharmonian, sekali gus mendidik isteri serta anak ke arah yang diredai. Pada masa sama, kami cuba membentuk akhlak yang baik”

“Nikmat bahagia itu Insya-Allah akan terus dirasai. Kena bijak biarpun bukan senang nak berlaku adil. Nak berlaku adil dari segi masa bukan perkara semudah lafaz A,B,C kena bertoleransi. Ada masa untuk isteri pertama dan kedua, masa dengan diri sendiri lagi”

“Apa yang penting kami saling hormat & tahu tanggungjawab masing-masing. Saya sendiri punya visi yang besar dalam kehidupan ini termasuk dalam aspek rumah tangga. Insya-Allah,” ujarnya.

Di Anugerah Skrin 2014 (ASK 2014), syarikat milik Ashraf Muslim yang sudah 2 tahun diterajuinya itu membolot lima kategori iaitu Drama Terbaik, Pelakon Lelaki Terbaik Pengarah Terbaik Drama, Videografi Terbaik dan Lakon TV Terbaik. (rtky/m)


Nabil Gementar Bawa Watak Romantik Bersama Lisa Surihani

Pertama kali bawakan watak serius dalam lakonan, Nabil mengakui yang beliau sebenarnya rasa gementar apabila diarahkan untuk berlakon adegan romantik lebih lebih apabila bergandingan dengan nama besar seperti Lisa Surihani.

“Susah sangat bawa watak romantik terutama sekali bila bergandingan dengan pelakon hebat seperti Lisa Surihani. Dia sentiasa memberi lakonan terbaik tetapi saya pula kelu dan malah tangan saya menggigil bila ada adegan berpelukkan,” ujar Nabil kepada mStar Online.

Nabil dan Lisa Surihani bergandingan untuk super telefilem Strawberi & Karipap Sesat Kat Paris. Ia bakal bersiaran bermula 20 November ini di Astro First Eksklusif (Saluran 480).

Pelawak ini juga mengakui sebelum ini ada menolak banyak tawaran untuk membawakan watak serius dan air mata namun menerima tawaran berlakon untuk telefilem ini kerana ianya merupakan satu peluang untuk beliau bercuti ke Paris.

“Tahun ini sahaja ada empat atau lima drama yang memerlukan saya bawa watak air mata yang saya tolak. Saya terima sebab dapat bercuti di Paris, produksi mengaturkan jadual penggambaran dan mencari hos gantian untuk rancangan Meletop (siaran Astro Ria),” tambahnya.

Kalau mahu melihat Nabil dalam watak serius yang jauh berbeza dari imej sebelum ini, bolehlah anda tunggu tayangan telefilem Strawberi & Karipap Sesat Kat Paris kelak. (rtky/m)


Puteri Balqis: Bukan Sebab Anugerah

Amat mengejutkan ramai apabila Anugerah Skrin 2014 telah mengiktiraf adik Puteri Balqis sebagai Pelakon Wanita Terbaik yang telah mengalahkan nama-nama besar seperti Nad Zainal, Normah Damanhuri, Nursyafiqa Mohd Haris, dan Melly Amalin.

Adik Puteri Balqis, 7 memberitahu bahawa dia tidak menyangkakan sama sekali akan memenangi anugerah tersebut dan berasa amat terkejut apabila namanya diumumkan.

“Aqish seronok lepas itu terkejut sebab sebelum ini pernah tercalon pada tahun lepas dan tahun ini kali ke-2 dicalonkan dan menang untuk kali pertama,” katanya.

Tambahnya lagi, mula-mula berlakon agak sukar tetapi lama kelamaan ianya menjadi satu perkara biasa baginya. Bakatnya telah diasah oleh pengarah terkenal Khabir Bhatia dan Erma Fatima yang juga merupakan selaku pengarah drama Balqis — memberikan kepercayaan buat Balqis untuk mencorakkan drama tersebut yang boleh dikatakan hampir 90% diri Balqis.

“Kalau mula-mula berlakon susah, lama-lama dah biasa. Mama Eirma selaluberikan tunjuk ajar dan berikan sepenuh kepercayaan kepada Aqish,” ujarnya.

Balqis yang kini sudah berumur 7 tahun mendapat pendidikan melalui home-school di mana akan ada guru yang datang mengajarnya di rumah. Dia juga memberitahu tujuannya berlakon bukanlah untuk mendapatkan anugerah semata-mata tetapi mahukan peminatnya menerima lakonannya.

“Aqish sekolah kat rumah sahaja dan pelajaran itu penting. Aqish berlakon bukan sebab anugerah, tetapi sebab peminat. Aqish mahukan mereka terima lakonan Aqish,” tambahnya. (rtky/m)


Penat Dengan Komitmen, Lisa Surihani Mahu Berehat Seketika

Pelakon yang juga isteri kepada Yusry KRU, Lisa Surihaini memberitahu bahawa dia mahu berehat seketika dan akan bercuti bersama-sama keluarga serta kenalan rapatnya pada bulan Disember sehinggalah awal tahun depan.

Lisa Surihani juga merancang yang dia akan ke Pulau Pinang bersama keluarganya turut akan ke Phuket bersama-sama kenalan terdekat untuk bercuti.

“Saya akan berehat dan nak luangkan masa dengan keluarga. Sekarang nak bercuti masih ada komitmen. Saya minta cuti sebulan daripada Astro untuk berehat. Pada cuti yang lepas iaitu awal tahun 2014 saya ke London dan Florida,” katanya yang ditemui semasa majlis tayangan super telefilem Strawberi dan Karipap Sesat di Paris.

Pada tahun ini, Lisa telah merancang untuk bercuti ke Pulau Pinang bersama dengan keluarga terlebih dahulu sebelum terbang ke Phuket pula. Bagi keluarganya sendiri sudah menjadi rutin untuk mereka keluar melancong dan menyambut tahun baru bersama.

“Saya akan ke Pulau Pinang bersama keluarga terlebih dahulu dan kemudiannya akan ke Phuket pula selepas itu. Di sana aktiviti akan dirancang oleh mak cik saya dan saya akan ke pulau yang terdekat,” katanya yang begitu teruja untuk bercuti.

Lisa turut menceritakan yang dia dan Yusry pernah bercuti seketika tetapi hanya di Kuala Lumpur dengan menaiki teksi dan bermalam di hotel berhampiran KLCC. Walaupun mengambil masa yang sekejap dan hanyalah di Kuala Lumpur tetapi mereka berdua begitu gembira dan teruja sekali.


Raja Azmi Failkan Permohonan Cerai Selepas Setahun Kahwin

Sejak beberapa bulan kebelakangan ini, kita dikejutkan dengan kisah masalah rumahtangga beliau yang didedahkan kepada media walaupun belum setahun berkahwin. Raja Azmi sendiri sebelum ini mengakui yang beliau sudah tawar hati dan tidak tinggal sebumbung dengan suaminya.

Hari ini, Raja Azmi telah memfailkan permohonan untuk bercerai dengan suaminya, Mohd Eddie Ghazali di Mahkamah Rendah Syariah Gombak Timur menurut laporan mStar Online.

Pihak mahkamah menetapkan pada Selasa (esok) untuk sebutan kes berkenaan. (rtky/m)